Aeropuerto Internacional de Maputo ukax República de Mozambique ukan sutip apañap mayipxi · Global Voices Aymarata\nJaqukipäw uñt'ayata/apkatata 20 Lapaka phaxsi 2016 16:36 GMT\nAka blog ullart'apxañäni Français, Malagasy, Español, Português\nMozambique markan mä tampach waynanakaw mä amtaw Mayipxi Aeropuerto internacional de Maputo uka sut turkakipañ mayipxi Aeropuerto Internacional Samora Machel sutimpi. Aka amtawix Parlamento Juvenil, tuqit mistsutäna, Parlamento Juvenil sas uñt’ataw kunatix jupanakax mä tampach waynanakaw, way tawaqur arxatiri Mozambique markana, añchhitax Aeropuerto Internacional de Maputo sutiniwa, ukat mayipxi nayrïr marka arxatir sutipamp turkakipasiñapataki, kunatix jupaw markan awkipxam uñt’ata, kunatix Samora Michel tatax:\nMarka laykuw Jiwawayi.\nMozambique aeropuertox fundador de la Republica ukan sutip apañapaw sarakiw, Parlamento Juvenil tuqinkirinaxa, jupanakax mä machaq suti uñjañ munapxi aeropuertor mantaniñäki ukkhana. Mayiwip wakisiñapatakix parlamento juvenil tuqinkirinakax akham yapt’apxaraki:\nAka aeropuerto tuqi Samora tatax mantani markas pachpa nayrar sartañapataki (independencia nacional) mayisa uka kipkarakiw markachirinakap ukhamarak jaya markankir jaqinak markar mantaniñataki mayiraki, ukatwa Samora tatax, fundador de la Republica ukham uñt’ata. Samora Machel jupax estadista de talla universal ukham uñt’atarakiwa uraqpachana, jupax mä combatiente de la libertad ukat justicia social ukhamarakiwa.\nMovimiento juvenil tuqinkirinakax amtapxiw jan yatisitapat kunjams jiwawayi nayrir presidende de Mozambique, ukat jupar amtasaw uka sut uchañ munapxi:\nÑa kimsa tunk maranakaxiw jiwatapat jichhakamaxa, ukat janiw yatiskiti khitin jiwayatapasa. Armasxiwa jupan lup’iwipanakaxa janikiw amtañs munjapxiti. Ukatwa way nawaqunakax jupar amtas, aeropuerto Internacional Samora Machel sut uchaña amtapta capital markar mantaniñaru, justicia mayisa.\nSiti jakaskasapan ukhax , kimsaqallqtunk kimsa maranakanisapänwa aka pa tunk urunak saraqatat sata qallt phaxsinxa:\nJilir irptir Africa marka , Samora Machel yuriwipax qharuruwa. Jaya marakamay l’up’iwipax yatichaspan.\nAkawjitan jiqhatarakisma Mayiwinaka ; munasiw pä waranqh firmanaka, tunka kimsaqallq urunak saraqat taypi sata phaxsikama, ukhamat Gobierno de Mozambique amparapar puriñapataki.\nJichha Mozambique Histuryanaka\nArte y Cultura 16 Anata phaxsi 2013


Diosajj ‘juchanak pampachiriwa’ | Jehová Diosar jakʼachasipjjañäni\nDiosajj ‘juchanak pampachiriwa’\n1-3. 1) ¿Kunas Davitar wal llakisiyäna, ukat kunas chuymachäna? 2) Juchar purisajja, ¿kunjamsa jikjjatassna, ukat kunas chuymachistu?\n“NAYAN jucha luratanakajjasti sinti jathiwa tuku, ukatsti nayatakejj janiw aguantañjamäkiti. Nayasti jan chʼamani wali tukjatätwa” sasaw Davitajj säna (Salmo 38:4, 8, AB). Cheqas juchampi aynachtʼañajj kunja jan walisa uk Davitajj sum yatïna. Jehová Diosajj jan wali luräwinak uñiskchisa, janiw taqe chuyma arrepentisiri ukat jan wali luräwinakap jaytiri jaqerojj uñiskaspati, uk yatisaw wali chuymachtʼat jikjjatasïna. Ukat perdonasiri Diosätap yatisaw akham säna: “Tatay, jumajj [...] juch pampachi[rïtawa]” sasa (Salmo 86:5).\n2 Juchar purtʼasisajj inas David reyjam wali llakita jikjjatasirïstan. Ukham jikjjatasiñajj yanaptʼistaspawa, ukhamatwa jan wali luräwinak apanuksna. Ukampis uka toqet sinti llakisisajj aynachtʼañaruw pursna. Jiwaspachpaw juchañchassna, ukat Diosajj janipunis perdonkistaspa ukham amuyassna. Ukat Supayajj ‘llakimpi sinti mayjtʼata’ uñjistani ukhajja, jukʼampiw Diosat jitheqtayañ munistaspa, janis Diosatakejj askïksna ukham amuyayistaspa (2 Corintios 2:5-11).\n3 Ukampis Diosajj janiw ukham uñjkistuti, jan ukasti wali munasirïtap laykuw juchanak perdonistu. Maynejj taqe chuyma arrepentisi ukhajja, Diosajj perdoniwa sasaw Bibliajj sistu (Proverbios 28:13). Ukhamajj “Diosajj janiw perdonkitaspati” sasin jan amuyañatakejja, kunatsa ukat kunjamsa Diosajj juchanak perdonpacha uk yatjjatañäni.\nKunatsa Diosajj juchanak perdoni\n4. ¿Kunsa Diosajj jiwasat yati, ukat uk yatisajj kunjamsa uñjistu?\n4 Jehová Diosajj jaqerojj sum uñtʼistu. Ukatwa Bibliajj akham saraki: “Jupajj jiwasanakan laqʼätas yati, ñeqʼet luratäpjjatas yatiraki” sasa (Salmo 103:14). Cheqas laqʼat luratätanwa ukat juchararätas laykojja, jan walinak lurapuntanwa, uk Diosajj sum yati. Maysa toqetjja, Diosajj sañunak lurir jaqjamawa, ukat jaqenakajj jupan lurat vasonakjamäpjjewa sasaw Bibliajj qhanañchi, ukwa ‘ñeqʼet luratäpjjatas yatiwa’ siski uka arunakajj amtayistu (Jeremías 18:2-6). * Jïsa, Diosajj pantjasir jaqëtas yatiwa, ukat kunjamsa ewjjanakaparojj istʼtan ukarjamaw uñjarakistu.\n5. Juchajj kunja chʼamanisa ukjja, ¿kunjamsa Pablojj qhanañchäna?\n5 Kunjamsa juchajj jaqenakar wali chʼamampi apnaqe uk Diosajj sum amuyi. Uka toqetjja Arupan sum qhanañcharaki. Kunjamtï mä soldadojj jilïr comandanten munañapankkejja, ukhamarakiw jaqenakajj juchan katuntatäpjje (Romanos 3:9). Uka juchajj jaqenakjjar ‘wali chʼamaniwa’ (Romanos 5:21), ukat sapa maynïnwa ‘utjaraki’ (Romanos 7:17, 20), ukatjja ‘munañaparjamapuniw’ jaqenakar sarnaqayi sasaw Pablojj Romankirinakar säna (Romanos 7:23, 25). Jïsa, ukhamaw juchajj wal aynachtʼayistu (Romanos 7:21, 24).\n6, 7. 1) ¿Kunjamsa Diosajj taqe chuyma arrepentisirinakar uñji? 2) Diosajj khuyapayasiriw sasin juchanak lurañajja, ¿kunatsa jan walïki?\n6 Ukhamasti, jan walinak jan lurañatakejj qhawqsay chʼamachasiskañäni, janiw khitis jan pantjasis sarnaqksnati, uk Jehová Diosajj sum yati. Ukampis jiwasatï perdontʼita sasin taqe chuyma arrepentisisa rogtʼasiñäni ukhajja, wali munasiri Diosajj perdonistaniwa. Uka toqet parlasajja, Salmo 51:17 qellqatajj akham siwa: “Diosatak cheqpach loqtäwejj kutikipstat chuym loqtañawa. Diosay, llampʼuptat chuymarojj janiw jumajj jiskʼachktati” sasa. Juchar puritap layku wali llakita ukat arrepentisit jaqerojj Diosajj perdoniwa.\n7 Ukampis janiw akham amuyañasäkiti: “Jucharar jaqëtwa ukat Diosas khuyapayasirirakiwa, ukhamajj kuna juchanaksa perdonaskitaniwa” sasa. Jehová Diosajj janiw khuyapayasirïtap layku juchanak ukhamak uñchʼukkiti, khuyapayasiñapajj jan wali jaqenakatakejj tukusjjaspawa. Ukhamajja, yatkasin sapa kuti jan walinak lurapki ukat jan arrepentisipki uka jaqenakarojja, Diosajj janiw perdonkaniti (Hebreos 10:26). Maysa toqetjja, taqe chuyma arrepentisir jaqenakarojj perdoniwa. Ukampis kunjamsa Diosajj juchanak perdonpacha uk jichhajj Bibliampi yatjjatañäni.\n¿Kunjamsa Diosajj perdonistu?\n8. ¿Kunsa Jehová Diosajj juchanakasampejj luri, ukat uk yatisajj kunjamsa jikjjatastanjja?\n8 David reyejj taqe chuyma arrepentisisajj akham sänwa: “Jucha luratanakajj jan[iw] imtʼksmati; juchanakajj jumar arsusiñatakiw amtta, Tatay, jumasti juchanakajjat pampachista[wa]” sasa (Salmo 32:5). ‘Pampachaña’ siski uka arojja, hebreo arunjj “aptaña” jan ukajj “apaña” sañ muni. Ukhamajj uka qellqatanjja, “jucha jayar apaña” sañ muni. Jïsa, Jehová Diosajj Davitan juchapjja aptasin jayarus apjjaspäna ukhamänwa. Uk yatiñaw Davitarojj jan aynachtʼañatakejj wal yanaptʼpachäna (Salmo 32:3). Ukhamarakiw Diosajj juchanak pampachistaspa. Ukampis perdonayasiñatakejj Jesusan loqtasïwipar taqe chuyma iyawsasa perdontʼita sasin mayisiñasawa (Mateo 20:28).\n9. ¿Kunja jayarus Diosajj juchanakas apanuku?\n9 Davitajj yaqha toqet parlasaw Diosajj kunja khuyapayasiris uk qhanañcharakistu, akham sänwa: “Kamisatejj inti jalsut inti jalantkam wali jayajja, ukham jiwasanakat juchanakas [Diosajj] jayarstʼayistu” sasa (Salmo 103:12). Uka arunakajj ¿kamsañs muni? Inti jalsu toqetjja, inti jalantajj wali jayankapuniwa, janipuniw kunapachas jikisiyksnati. Ukat mä yatjjattʼat jaqejj uka arunakajj kamsañs muni uk qhanañchasajja, akham sarakïnwa: “Wali jayapuniwa, janiw khitis ukjja sum amuytʼkaspati” sasa. Ukhamasti, kunapachatï Diosajj perdonistu ukhajja, juchanakas wali jayarupunis apkaspa ukhamawa, janiw jiwasajj uk sumpach amuyksnati. Ukwa salmonak qellqerin arunakapajj sañ muni.\n‘Juchanakamjja khunjam janqʼoruw tukuyäjja’\n10. Diosajj pampachkistu uka juchanakjja wiñayatakiw armasjje, ¿kunatsa ukham sistanjja?\n10 ¿Jumajj wali qʼañuchat mä janqʼo isi tʼajjsurïtati? Cheqas suma tʼajjsutasa janiw qʼañojj janqʼo isit sumpach mistkapuniti. Ukampis Diosajj kunjamsa perdonistu ukjja, akham sasaw Bibliajj qhanañchi: “Juchanakamajj wila colorar uñtatäkchinisa, nayajj khunjam janqʼow tukuyäjja; chʼiyar wila isir uñtatäkchinisa, nayajj janqʼo tʼarwaru uñtata tukuyäjja” sasa (Isaías 1:18). * Jïsa, juchajj mä qʼañump sasiwa, janiw uka qʼañjja chʼamasampikejj kunjamatsa apaqksnati. Ukampis Jehová Diosajj apaqaspawa. Juchanakasajj wila colorar jan ukajj chʼiyar wilar uñtatäkchisa, Diosajj khunjama jan ukajj qheyjam janqʼoruw tukuyaspa. Cheqas pampachkistu uka juchanakjja wiñayatakiw Diosajj armasjje.\n11. ¿Kunatsa Diosajj atip qhepäjjaruw juchanakas jaqtjje sissna?\n11 Kunapachatï Diosajj Ezequías reyir mä usut qolläna ukhajja, Diosar yuspärañatakejj chuymar purtʼkir mä qʼochu uka reyejj qellqäna, akham sasa: ‘Jumasti taqe juchanakaj-jja atim qhepäjjaruw jaqttajja’ sasa (Isaías 38:17, NM). Uka arunakarjamajja, Diosajj arrepentisit jaqen juchanakap aptasajj qheparuw jaqtjje, ukhamat uka juchanak jan mayampi amtjjañataki. Ukat uka qellqatajj akham sañ munarakispa sasaw mä librojj qhanañchi: “Juchanakajajj janis utjkaspa ukhamwa Jumajj tukuytajja” sasa. Ukham perdonasir Diosätap yatisajj wali chuymachtʼataw jikjjatastanjja.\n12. Diosajj perdonistu ukhajja jan mayampitakiw juchanakasat armasjje, ¿kunjamsa Miqueas profetan arunakapajj uk amuytʼayistu?\n12 Jerusalén marka wasitat saytʼayañ toqet Miqueas profetajj parlkäna ukhajja, Jehová Diosajj taqe chuyma arrepentisirinakarojj perdonaniwa sasinwa atinisïna, ukat Diosarojj akham sänwa: “Janiw yaqha Diosajj jumjam utjkiti, jumasti perdontawa [...] khitinakatï markamatjja jiltʼapki uka jukʼaniru. [...] Ñanqha luratanakajjsti jachʼa qotar jaqontjjam” sasa (Miqueas 7:18, 19). Uka arunakjja, Bibliajj qellqaskäna uka tiempon jakir jaqenakajj sum amuyapjjpachäna. ‘Jachʼa qotar’ kuns jaqontapjjasapäna ukhajja, janiw kunjamatsa apsupkasapänti. Ukhamasti, kunapachatï Diosajj perdonistu ukhajja, jan mayampitakiw uka juchanakat armasjje, ukwa Miqueas profetan arunakapajj amuytʼayistu.\n13. ¿“Manunakajata perdonapjjarakita” siski uka arunakajj kamsañs muni?\n13 Jehová Diosan perdonasirïtap uñachtʼayañatakejja, Jesusajj qollqe maytʼasirinakat parläna, ukatwa akham sasin Diosat mayisiñ yatichäna: “Manunakajata perdonapjjarakita” sasa (Mateo 6:12, MT). Ukhamatwa juchajj mä manükaspasa ukham amuytʼayäna (Lucas 11:4). Cheqansa, juchar purtʼasisajja, Diosampis mä manur mantksna ukhamawa. Maysa toqetjja, griego arunjja “perdonaña” siski uka arojja, “mä manut armasjjaña sañ muni” sasaw mä qellqatajj qhanañchi. Diosampejj ukhamarakiwa, Jupajj perdonistu ukhajja, manusatjja, mä arunjja, juchasatjja armasjjewa. Ukhamajj Diosajj juch pampachasajja, janipuniw uka juchat mayampsa amtasjjaniti, uk yatiñajj arrepentisirinakatakejj wali askipuniwa (Salmo 32:1, 2).\n14. ¿“Juchanakama phiskhuratäñapataki” siski uk arunakajj kamsañs muni?\n14 Kunjamsa Diosajj perdoni uka toqet qhanañchaskakiñatakejja, Bibliajj akham sarakiwa: “Ukhamasti, arrepentisipjjam, kutikipstapjjarakim, juchanakama phiskhuratäñapataki” sasa (Hechos 3:19, MT). “Phiskhuratäñapataki” siski uk arojja, griego arunjja “qʼomachaña” “qʼal chhaqtayaña” sañ munarakispa. Ukat kunatï tintampi qellqasiwayi uk phiskhuraña sañ munarakispa sasaw yatjjatat jaqenakajj sapjjaraki. ¿Kunjamsa uk lurapjjerïna? Tintjja, gomampi umampi ukat kʼillimampi jan ukajj carbonampi kittasaw lurapjjerïna, ukhamajj uka tintampi qellqasïna uka letranakajja, jichhak qellqataskchïna ukhajj chʼarañ esponjampiw chhaqtayasisapäna. Bibliajj ukham suma arunakampiw Diosajj kunja khuyapayasirisa uk qhanañchtʼistu. Kunapachatï juch pampachkistu ukhajja, mä esponjampis uka juch qʼal phiskhurkaspa ukhamawa.\nJehová Diosajj ‘juchanak pampachiriwa’, uk yatiñaswa muni\n15. ¿Jupat kun yatiñassa Jehová Diosajj muni?\n15 ¿Biblian utjki uka uñachtʼäwinakat yatjjatasajj kunsa amuytanjja? Jehová Diosajj taqe chuyma arrepentisirinakarojj perdoniwa, uk yatiñaswa Jupajj muni. Ukat perdonasajja, janiw Diosajj juchanakasjja mayamp mayampi amtaykistaniti. Ukhamasti, wali khuyapayasirïtap laykuw Diosajj juchanak pampachi ukat armasjjaraki, uka toqetwa jichhajj jukʼamp yatjjatañäni.\n‘Juchanakapat janiw mayampsa amtasjjarakïti’\n16, 17. Juchanakamat “janiw mayampsa amtaskjjarakïti” siski uka arunakajja, ¿kamsañs muni, ukat kunatsa ukham sissna?\n16 Machaq arustʼäwinkapki uka ajllitanakat parlasajja, Diosajj akham sänwa: “Ñanqha luratanakapatjja perdonarakïwa, jucha luratanakapatsti janiw mayampsa amtaskjjarakïti” sasa (Jeremías 31:34). Ukhamasti, juch pampachasajja, ¿janipunit Diosajj uka juchat amtasjjpacha? Cheqansa amtasiskiwa, Biblianjja juchar purtʼasipkäna uka jaqenakatjja walja kutiw parli, ukat kunjamsa Diosajj uka jaqenakar perdonäna ukas qhanañchasirakiwa. Sañäni, David chachan sarnaqäwipat sum Bibliajj qhanañchi (2 Samuel 11:1-17; 12:13). Ukhamasti, Jehová Diosajj uka jaqenakan luratanakapat sum amtasiski, ukat jiwasan askisatakiw uka sarnaqäwinakatsa ukat kunjamsa taqe chuym arrepentisirinakarojj perdonäna uka toqenakat qellqayäna (Romanos 15:4). Ukampis “janiw mayampsa amtaskjjarakïti” siski uka arunakajja, ¿kamsañs munpacha?\n17 ‘Amtaña’ siski uka arojja, hebreo arunjj “kuntï nayrajj pasawayki uk amtasin kuns luraña” sañ muni sasaw mä librojj qhanañchi, janiw aleq amtañ toqetak parlkiti (Theological Wordbook of the Old Testament). Ukhamasti, kunapachatï maynejj maynin juchapat ‘amtasi’ ukhajja, lurataparjamaw juchañchi (Oseas 9:9). Ukampis Diosajj juchanak perdonasajja, janiw qhepatjja uka juchat amtasisajj juchañchkiti. Ukwa “janiw [juchanakamat] mayampsa amtaskjjarakïti” siski uka arunakajj sañ muni (Ezequiel 18:21, 22). Ukhamasti, Diosajj janiw juchanakasat sapa kuti amtayañataki, jan ukajj castigañataki amtaskiti, jan ukasti armasjjewa. Jïsa, Jehová Diosajj perdonasiri ukat juchanakas armiri Diosawa, ¿janit uk yatiñajj wal chuymachkistu?\nJan walinak lurasajj jan walin uñjassna\n18. Jan walinak lurasajja, jan walinakaruw puriraksna, ¿kunatsa ukham sistanjja?\n18 Jehová Diosajj perdonasirïkchisa, juch lurirejj kunayman jan walinakan uñjasispa, Pablojj akham säna: “Kuntejj jaqejj yapuchki ukrakwa apthapini” sasa (Gálatas 6:7). Ukhamasti, jucha luratasatjja, llakinaka tʼaqhesiñanakaw utjaspa. Ukampis janiw Diosajj uka jan walinakar puriykistuti, janiw Jupar juchañchañasäkiti, jupas juchanakasat castigkistaspa ukhamjja (Santiago 1:13). Maysa toqetjja, yaqhepajj jan walinak lurasaw divorciasiñar puripjje, usuris uñjasipjje, jan qollañjam usunaksa katupjje, ukat janiw jupanak pachpas respetasjjapjjeti, ni munasjjapjjarakisa, Diosajj janiw taqe uka jan walinakat jarkʼaqkaspati. Amtañäni, Davitarojj perdonänwa, ukampis Betsabé (jan ukajj Bat-seba) warmimpi juchar purtʼasïna ukat Urías chachar jiwayayäna ukhajja, jan walinwa Davitajj uñjasïna, ukampis janiw Diosajj ukanakatjja qhespiykänti (2 Samuel 12:9-12).\n19-21. 1) ¿Kunjamsa Levítico 6:1-7 qellqatan jikjjataski uka kamachejj lunthatayasirinakarus lunthatanakarus yanaptʼäna? 2) Yaqhanakar jan waltʼayasajja, ¿kun lurañas wakisispa?\n19 Ukat juchasampi yaqhanakar jan waltʼaykañäni ukhajja, yaqha jan walinakaw utjarakispa. Amuytʼañataki, Moisesar churasïna uka Leyinakatjja, mä leyiw Levítico 6 jaljan jikjjatasi, uka toqet jichhajj parlañäni. Ukanjja, akham sänwa: ‘Kunapachatejj maynejj jucha lurani Tatitun nayraqatapana, mayni jaqe masiparu engañatap layku, jan arsutapata, jan ukasti kʼarisitapata, jan ukajj kʼari juramento luratapatsa, juchañchatäniwa’ sasa. Ukampis uka jaqetï juchap arsusjjasapäna ukhajja, Diosampi perdonayasiñatakejj kuntï lunthatkatayna ukanakjja dueñoparuw kuttʼayjjañapa, ukatjja, chikatan chikatapat mä jukʼa menosampi yaptʼañapäna. Ukjjarusti, mä orqo uwija Diosar loqtañaparakïnwa. “Ukatsti sacerdotejj taqe uka juchanaka [...] luratatsti, uka jaqetakejj juchat pampachatäña jikjjatani, uka juchasti perdonatäjjarakiniwa” sasaw leyejj säna (Levítico 6:1-7).\n20 Wali khuyapayasiñapanwa Diosajj uka kamach churäna. Nayraqatjja, lunthatapkäna uka jaqeruw yanaptʼäna, kunattejj taqe yänakapwa jan ukajj qollqepwa kuttʼayjjäna, ukat lunthatan juchap arsusjjatap istʼasajj sumarakiw chuymapan jikjjataspachäna. Maysa toqetjja, lunthatarojj yanaptʼarakïnwa, arrepentisiñapataki ukat jan wali luräwinakap apanukuñapataki. Ukampis lunthatatï jan ukham lurkasapäna ukhajja, janiw Diosajj perdonkasapänti.\n21 Cheqansa, Moisesajj katoqkäna uka Leyinakajja israelitanakatakïnwa. Ukampis ¿kunjamsa jiwasar yanaptʼistaspa? Diosajj juchanak perdonañ toqetjja, kuns amuyi ukwa qhanañchistu (Colosenses 2:13, 14). Jan walinak lurasin yaqhanakar jan waltʼaykañäni ukhajja, jankʼaki uka jan walinak askichsna ukwa Diosajj muni (Mateo 5:23, 24). Ukatakejja, “nayaw juchanïtjja”, sasin perdón mayisiñasawa. Ukatjja, Jesusan jiwatapjjaruw Diosarojj perdón mayisiñasaraki. Ukhamatakwa Diosajj perdonistani (Hebreos 10:21, 22).\n22. Jehová Diosajj perdonasajja, ¿kunsa lurarakispa?\n22 Mä munasir awkejj wawapar perdonasajja, awisajj cheqañcharakiwa, Jehová Diosajj ukhamarakiw cheqañchistaspa (Proverbios 3:11, 12). Awisajja, arrepentisit mä cristianojj taman luräwinakapat apaqataw uñjasispa. Yaqhepajj irpir chuymanjama, yanapirjama jan ukajj precursorjam irnaqañatwa apaqayasipjjaspa. Inas uka aski luräwinak mä qhawqha tiempo aptʼasisajj wali llakita jikjjatasipjjchispa, ukampis janiw Diosajj janis perdonkaspa ukham amuyapjjañapäkiti. Amtapjjapuniñäni, Diosajj wali munasirïtap laykuw cheqañchistu, ukhamajj uka cheqañchäw istʼasajj ukarjam sarnaqañasawa (Hebreos 12:5-11).\n23. “Diosajj janipuniw nayat khuyaptʼayaskaspati” sasin amuyañajja, ¿kunatsa jan walïki, ukat kunatsa Diosat yateqasiñasäspa?\n23 Jïsa, Diosajj ‘juchanak pampachiriwa’, uk yatiñajj wali askipuniwa. Ukhamajj janiw akham amuyañasäkiti: “Diosajj janipuniw nayat khuyaptʼayaskaspati” sasa. Kuna juchäskpasa, jiwasatï taqe chuyma arrepentisiñäni, uka jan waltʼäw askichañäni ukat Jesucriston loqtasïwipar taqe chuyma iyawsasa Diosat perdón mayisiñäni ukhajja, wali munasiri Awkisajja perdonistaniwa, janiw uka toqet pächasiñasäkiti (1 Juan 1:9). Jiwasajj ukhamarakiw Diosat yateqasisajj jaqe masisar perdonañasajja. Jehová Diosajj janiw kuna juchanïkisa, ukampis wali munasiñampiw juchanakas pampachistu. Jiwasajj jucharar jaqëtanwa, ukhamajj jaqe masisan juchanakapjja perdonañasarakiwa.\n^ tʼaqa 4 Sañu luririt parlañatakisa ukat jupan lurat vasonakat parlañatakisa, “ñeqʼet luratäpjjatas” sasin jaqokipasiwayi uka Hebreo aruw apnaqasirïna (Isaías 29:16).\n^ tʼaqa 10 Wila colorat parlkasajja, mä yatjjatat jaqejj akham sänwa: “Janipuniw uka colorajj kunampis janqʼoptayañjamäkänti. Janiw ni sullampisa, ni jallumpisa, ni tʼajjsutasa, ni jaya tiempo apnaqatasa uka colorapajj chhaqtkäsapänti” sasa.\n2 Crónicas 33:1-13 ¿Kunatsa Jehová Diosajj Manasés reyir perdonäna, ukat kunsa ukajj khuyapayasiñapat yatichistu?\nMateo 6:12, 14, 15 ¿Kunatsa jaqe masisar perdonañjamäni ukhajj perdonañasa?\nLucas 15:11-32 ¿Kunsa aka uñachtʼäwejj Diosan perdonasirïtapat yatichistu, ukat uk yatjjatasajj kunjamsa jikjjatastanjja?\n2 Corintios 7:8-11 Diosampi perdonayasiñatakejja, ¿kunsa lurañasäspa?


Jaqukipäw uñt'ayata/apkatata 17 Anata phaxsi 2013 16:34 GMT\nKhitinakati wiriw qhananchsupxi, lurapxki ukhamarak apnaqapxi, P2PU (Univerdidad del Peer to Peer) jichhürunakakiw jist'ar vidiyu mä jisk’a yatintäw uñstayi. Aka yatintäwix uñstayataw Jist'arat vitiyu Foro [eng] Foro- sit’arat wiriwut utt’asiwit jallu ch’aqa phaxsin 2012 marana, akatuqina\nP2PU sit’arat wiriwu qhananchsurinakax mä «Jasak yatintäwi» sutinchat luräw apnaqapxan ukat siman tukuyäwin línean mä yatintäw uñstayañataki. Aka thakix «Jank'a panka» [en] amuyjaruw lurata, nayrïrx Floss Manuals [en] qhananchsupänwa, khitinakati mä qawqha urunak mä uñstayirinak tamar mä utan wal irnaqapxañapatak uchäna, mä pankamp jan ukax manual tukuy achump tukuyasa. Akana, akax mä digital yatintäw uñstayañatakiw apnaqatäna.\nBlog de P2PU [en] jist’arat wiriwu qhananchsurinakax mä «Jasak yatintäwi» sutinchat luräw apnaqapxan ukat siman tukuyäwin línea-n mä yatintäw uñstayañataki. Aka thakix «Jasak panka» amuyjaruw lurata, nayrïrx Floss Manuals qhananchsupänwa, khitinakati mä qawqha urunak mä uñstayirinak tamar mä utan wal irnaqapxañapatak uchäna, mä pankamp jan ukax manual tukuy achump tukuyasa.\nJasak yatintäwinxa, Mick Fuzz, khititi luräw jasachkäna, mä amuy blog-at qilqän yatint luräw qhanachañataki, kunatix jupax amuyiw «aka thakix wali askispaw línea-n mä uñstayir tama yatintiyirinakataki khitinakati digital yatintäw yänak (OERs) uñstayapxi.» Jupax P2PU blog-an sarantaskakiwa:\nJasak yatintäwinxa, Mick Fuzz, khititi luräw jasachkäna, mä amuy blog-at qilqän yatint luräw qhanachañataki, kunatix jupax amuyiw «aka thakix wali askispaw línea-n mä uñstayir tama yatintiyirinakataki khitinakati digital yatintäw yänak (OERs) uñstayapxi.» Jupax P2PU bloguna [en] sarantaskakiwa:


China markanx Pokémon Go anatañax janiw jasakiti, ukhampachax kunkamachasas anatapxiwa · Global Voices Aymarata\nJaqukipäw uñt'ayata/apkatata 14 Lakan phaxsi 2016 21:59 GMT\nAka blog ullart'apxañäni English, Français, русский, Ελληνικά, Español, English\nAnatawix Google Maps ukampw personajes de la serie japonesa de videojuegos Pokémon ukanak kawkhankitix anatirix ukjar uñsuyi. Jumax sarnaqaskta, ukjax Smartphone ukamax GPS ukampw uraqpachan kawkhankasktay ukjx utt’ayi ukhamat uka personajes de pokémon ukanakar jak’achsta jan jak’achsta yatisinixa. Ukat tiliphunuman pantallapar katthapismaxa, ukxarux wakicharakismawa nuwasiñapataki ukhamat nuwasiñ tuqir anatayañamataki, ñä chiqsasjamar Pokémon Go ukan utt’ayataru.\nApp store de Apple ukan 6 willka kuti paxsin 2016 maran yaqhip chhijllat markanakan uñacht’ayata, EE. UU. uksan Niantic Labs ukan lurata. Uka anatawix App store de China ukanx janiw utjkiti, ukhampachas yaqhipanakax kunjams anatañatakix apaqapxataynawa.\n3. Jilpach anatirinakax jikisiw GPS ukx turkakipañanakaparakiwa.\nKunjamakitix datos GPS del juego ukax jilpach markanakanx jist’antatawa, anatirinakax jikisiw GPS ukapx turkakipañanakapawa. Kunjamakitix willka kuti paxsi qalltanx walxa chino anatirinakax Australia markankapkaspas ukham utt’ayapxatayna, ukax walxa servidor ukan jan walt'awipa ukarw puriyatayna.\nJapón markan 22 willka kuti paxsin uñacht’ayawinxa, chino anatirinakax mayampw jikisiwimp turkakipapxatayna, ukat ukax problemas técnicos ukw uñstayarakitayna. Juk’ampirus mä yaqhipanakax anatawx políticos arsuwinak lurañatakw apnaqapxatayna. TechAsia juparjamax servidores japoneses de Pokémon Go ukanakax walxa chino anatirinakam phuqantatw jikisitanakapjamäna, uka taypit maynix santuario Yasukuni ukan uñsutapänwa, 1867 ukat 1951 maranakanx ch'axwawinx waljaniw jiwarapxi ukhamawa:\nKunjamakitix chino anatirinakan aka monopolización de los gimnasios de Pokémon uk luratanakapatx Japón markankirinakax phiñasipxanwa. Juk’ampirus mä yaqhipanakax mä protesta nacionalista ukataks apnaqapxarakiwa. Reddit ukan mä jamuq uñacht’ayatanx gimnasio santuario Yasukuni ukar mä natirix Dragonite de alto nivel, sutipax jaya jakawi China markataki ukamp aynacht’ayaskiriw uñjasi.»\nAnatawix janikw chiqsas anatawjamakit jan chiqsas tuqin anatataxa. Yaqhip China tuqi markanakanx kunjamakitix Xinjiang ukhamarak la región noreste de Dongbei markanakanxa, anatañan GPS ukapax janiw jist’antatakiti ukhamakipanx anatirinakax uksanakanx Pokémon ukanakx katthapipxaspawa. Jan uksatuqin jakstax ukjax uksar sarañamaw anatañatakixa.\n@chekailiuhai, mä anatiri, jupax aka uñt’at sitio chino de microblogueo Weibo ukan mä yaqhip Pokémon Go anataw anatañatak arjt’awinak yatiyi:\nWeibo ukanx VPN ukw apnaqapxi Xinjiang markanx sasw qhanañt’apxi, uka apnaqawix inas qalpach servicios móviles ukanak sayt’ayawir puriychispa.\nKunjamakitix, 25 urunak willka kuti paxsit saraxkipanx Henan markankir waynanakax mä qillqat qillqt’atw Weibo ukan uñacht’ayapxäna, ukanx tecnologias apnaqirinakaw GPS anatanñxat qillt’atänwa:\n@lizexipablo ukarjamaxa, mayni Dongbei ukat Xinjiang anatirix «janiw jark'atapkiti» 11 willka kuti phaxsinx siwa. aka maparjamax GPS jark'atax juk'ampiw sartaski siwa\ntecnología de geolocalización ukarjamax juk'akiwa, walja aplicaciones ukaw apnaqasi. Charles Liu, de Nanfang, jupax Weibo ukan mayni apnaqirinkir uñt'ayi:


Bible in one year - Aymara Bible 1997 - April 25\n1. Mä kawkha urunaca pasatatsti, trigo cosecha apthapiña horasasti Sansón chachajj warmiparu uñjiriw saräna mä cabrito apjjaruwayasina. Purisasti sänwa: —Nayasti warmejjaru uñjiriw utaparu mantäjja —sasa. Ucampis awcch'ipajj janiw mantayaña muncänti.\n2. Awcch'ipasti saraquïnwa: —Nayasti “Janiw muncjjpachati” sistwa, ucatsti mayni amigomaruw warmipataqui churjjta. Ucampis jupan sullca cullacapaw utjasqui; jupat juc'ampi jiwaquiwa, ucay jilïri lanti catusjjam —sasa.\n3. Ucat Sansón chachajj saraquïnwa: —¡Jichhasti janiw nayajj cuna juchanïcäsa cuna jan walinactejj filisteonacaru lurcä ucatjja! —sasa.\n4. Ucatsti Sansón chachajj sarasinjja quimsa pataca kamakenaca caturanïna. Payat payacama wich'inqha pura chinthapisasti ninampiw uca chinthapita wich'inqhanacaru wiycatawayäna.\n5. Ucatsti uca wich'inqhanaca ninampi naccatayasinwa kamakenacjja filisteonacan yapunacap taypiru antutnucüna. Uqhamatwa take naqhantayäna apthapit trigonaca, jan apthapitäqui ucanacsa, uqhamarac olivo sat yapunacsa take phichhantäna.\n6. Filisteonacajj yatjjatañaruw uchasipjjäna qhitisa uqham lurpacha uca. Ucatsti yatjjatapjjänwa Sansón chachan phoksusiñata uqhama luratapa, Timnateo sat awcch'ipajja warmipa aparasina Sansón chachan amigoparu churatapata. Uqham yatisinsti filisteonacajj sarapjjänwa warmimpiru, awquipampiru ninampi phichhantiri.\n7. Ucampis Sansón chachajj saraquïnwa: —Niyajjay jumanacajj uqham lurapjjchistajja. Jichhasti janiwa samarcäti jumanacampi phoksusiñcamajja —sasa.\n8. Ucat wali colerata nuwasisasti filisteonacan take ch'aqhanacapwa p'aquiräna. Ucatsti Etam sat kala janqhara p'iyaruw jaquiri sarjjäna.\n9. Filisteonacajja jutasinjja Judá orakenacata Lehi satcamaw campamentonacapa sayt'ayasipjjäna.\n10. Ucat Judá orakenquirinacasti jisct'apjjänwa: —¿Cunatsa jumanacajj jutapjjta nanacampi nuwasiri? —sasa. Ucampis filisteonacajj sapjjaraquïnwa: —Nanacasti Sansón chacharu catjiriw jutapjjta, cuna jan walinactejj jupajj lurapquitu ucanaca phokhañapataqui —sasa.\n11. Uqham ist'asinsti Judá tribunquir quimsa waranka jakenacasti tantacht'asiwayasajj Etam sat kala janqhara p'iyaruw sarapjjäna. Ucar purisajj Sansón chacharojj sapjjänwa: —¿Janiti yatcta filisteonacajj jiwasanacatsa juc'ampi ch'amanïtapjja? ¿Cunatsa aqhama jan walt'añanacar apantapjjesta? —sasa. Ucat Sansón chachajj saraquïnwa: —Janiw nayajj cuna jan walsa lurcti, jan ucasti jupanacawa nayarojj jan wali lurapjjetu —sasa.\n12. Ucatsti jupanacajj sapjjaraquïnwa: —Nanacasti jutapjjtwa jumaru catuntasa filisteonacar irpjjaruyañataqui —sasa. Ucat Sansón chachajj saraquïnwa: —Juramento lurarapipjjeta jumanacajj jan nayaru jiwayapjjañamataqui.\n13. Jupanacasti sapjjaraquïnwa: —Janiw nanacajj jiwayapcämati, jan ucasti catuntasinjja filisteonacaruquiw irpjjaruyapjjäma —sasa. Ucatsti pä machak wiscanacampi chinuntasinwa imantascäna uca kala janqhar p'iyata irpsunipjjäna.\n14. Cunapachatejj Lehi sat chekaru puripcäna ucqhajja filisteonacajj cusisiñata wali arnakasisaw jutapjjäna. Ucampis Diosan ajayupaw Sansón chachajjar jutäna. Ucatsti Sansón chachajj amparanacapan ñach'antatäqui uca wiscanacjja jan cunaquiw t'akaräna, mä lino sat pita naqhantataru uñtata.\n15. Ucjjarusti mä chhuyu asno quijada ch'aqha catusinsti, ucampiw waranka filisteonaca jiwarayäna.\n16. Ucjjarusti Sansón chachajj saraquïnwa: “Asnona mä quijada ch'aqhapampisti maya, paya montona lurta; uqhamarac asnona mä quijada ch'aqhampisti waranka jakenaca jiwarayta” sasa.\n17. Ucatsti uqham parlaña tucuyasinsti uca quijada ch'acjja jakonucjjänwa. Ucatwa uca chekanjja Ramat-lehi sasa sutichatänjja.\n18. Sansón chachasti umata wali pharjayasisinsti Diosaruwa säna: “Jumawa aca jan walt'añanjja atipt'ayistajja, jichhasti ¿cunjämaraqui uñch'uquitätasti nayaru umat pharjat jiwirsti, uqhamarac uca jucharar jakenacan amparapansti?” sasa.\n19. Ucatsti Diosajj Lehi sat chekancqui uca p'iyatjja uma mistsuyanïna. Sansón chachajj uca jalsunir uma umt'asinjja jacatatänwa. Ucat Lehi sat chekancqui uca uma jalsurojja jichhürcamajj En-hacore sas sutichapjje.\n20. Sansón chachajj Israel marcarojja pä tunca maranacaw apnakänjja, filisteonacajj uca urunaca take ucsa orakenquirinacaru apnakapcäna ucqhajja.\n1. Mä urojj Sansón chachajj Gaza sat marcaruw saräna. Ucansti uñjänwa chachanacampi sarnaker mä warmiru; uca arumajja utapanwa iquïna uca warmimpi chica.\n2. Cunapachatejj Gaza marcanquirinacajj Sansón chachan ucancatapa yatisinjja, marcaru muyuntasina marca puncjja uru jornälpacharaquiwa uñch'uquipjjäna. Ucat arumarusti sarapjjaraquïnwa samart'iri. Jupanacasti amtapjjänwa arumarji alwa khantati jiwayaña.\n3. Sansón chachasti chica arumcamaquiw iquiwayäna. Uca aruma sartasinsti marca puncjja chacañanacapamppacha qhacsuwayäna jiqhanipar k'epjjaruwayasinjja Hebrón sat uñcatasi kollu pataruw k'epsüna.\n4. Sansón chachasti, Dalila sat warmiruw sinti munäna. Aca warmisti Sorec sat vallenwa jacänjja.\n5. Filisteonacan jilïrinacapajja Dalilan ucaru sarasinjja sapjjänwa: —Sansón chacharojj c'arintam, ucatsti yatjjataraquim cawqhatsa uca ch'amapajj jutpacha uca. Uqhamata jiwasanacajj atipjasina, ñach'antasa munañasar apnakañasataqui. Uqhama yatjjatäta ucasti nanacajja sapa mayniw waranka pataca moneda kollke churapjjäma —sasa.\n6. Ucatsti Dalilajj, Sansón chacharojj sänwa: —Nayasti achict'ssmawa yatiyita cawqhatsa uca ch'amamajj juti. ¿Cunjämatsa ñach'antapjjerisma jan jararasiñamataquejja? —sasa.\n7. Sansón chachasti ucjjarojj saraquïnwa: —Jumanacatejj pakallko ch'ojjña phalanacampi ñach'antapjjetäta ucajja nayajj jan ch'amaniw tucjjäjja mä qhiti jakjamaqui —sasa.\n8. Filisteonacan jilïrinacapajj, Dalilan ucarojja pakallko ch'ojjña phalanacwa apapjjäna, ucatsti Dalilajj ucampiw Sansón chacharojj ñach'antäna.\n9. Ucampis jamasa utaru jakenaca imantasinjja sänwa: —¡Sansón, filisteonacaw jumar catuntiri jutapjjatayna! —sasa. Ucatsti Sansón chachajj may thokthapisajj uca phalanacjja jan cunac t'akaräna naqhantata phalanacäcaspas uqhama. Ucampis filisteonacajj janiw yatjjataña puedipcänti, Sansón chachan ch'amapajj cawqhatsa jutän ucjja.\n10. Ucat Dalilajj saraquïnwa: —¡Jumasti nayarojj sallkjistawa, c'arisisinjja! Ucampis jichhajja achict'smawa yatiyita cunjämatsa jumajj ñach'antatäsma uca.\n11. Sansón chachasti saraquïnwa: —Jumanacatejj jan apnakat machak wiscanacampi ñach'antapjjetäta ucajja nayajj jan ch'amani mä cawquïr jakjamaquëjjäwa —sasa\n12. Ucatsti Dalilajj machaka wiscanacampi ñach'antasinjja sänwa: —¡Sansón, filisteonacaw jumar catuntiri jutapjjatayna! —sasa. Jichha cutinjja uqhamaraquiquiw utaparu jakenacjja imantaraquiquïna. Ucampis Sansón chachajja may thokthapisinjja jan cunac uca wiscanacjja t'akthapïna mä juch'usa hilor uñtata.\n13. Dalilasti, Sansón chacharojj sascaquïnwa: —¡Jumajja nayar sallkjasinjja c'arintascaquistawa! ¡Yatiyitay cunjämatsa jumajj ñach'antatäsma! —sasa. Ucampis Sansón chachajj saraquïnwa: —Jumasti ñic'utajjata pakallko pichicanaca c'ant'am telaran telapampi, ucatsti ch'acurunacampi orakeruraqui ch'acuntaraquim. Ucatjja nayajja jan ch'amaniw tucjjäjja mä cawquïr jacjamaquëjjäwa —sasa. Dalilajja Sansón chachar icjayasinjja ñic'utapatsti pakallko pichicanaca c'ant'äna telaña telanacampi.\n14. Ucatjja orakeru ch'acurunacampi ch'acuntasinjja art'araquïnwa: —¡Sansón, filisteonacaw jumar catuntir jutapjjatayna! —sasa. Ucampis Sansón chachajj may thokthapisinjja jan cunac ch'acurunacjja sicthapïna.\n15. Ucatsti Dalilajj sascaquïnwa: —¡C'ari! ¿Cunatraqui ‘Nayajj munsmawa’ sistasti? Acampejj quimsa cutiwa nayampejj sawcasistajja. Ucampis janiw yatiyquistati cawqhatsa ch'amamajj juti ucjja —sasa.\n16. Dalilajja, Sansón chacharojj sapa horasapuniw uqhama jiscjjäna jan inact'asa. Uqhama ancha jisqhitasti Sansón chachajj jiwañwa munjjäna.\n17. Khepjjarusti uca jan arscañjja Dalilarojj chekwa yatiyjjäna: —Nayarusti janiw qhitisa cunapachas ñic'utajj-jja mururapquituti, nayasti nazcta ucqhatpachawa mä nazareojama Diosaru loktatätjja. Ucampis ñic'utajjtejj mururapjjetasma ucajja nayajj jan ch'amanïjjeristwa mä cawquïr jacjamaqui —sasa.\n18. Jichhamänjja, Dalilasti Sansón chachan cheka arsutapa amuyasinjja, filisteonacan jilïrinacapar jawsiriw qhithäna: —¡Jutapjjam, Sansón chachasti jichha mänjja chekwa yatiyjjetu! —sasa. Ucatsti filisteonacan jilïrinacapajj Dalilan ucaruw sarapjjäna kollkes apt'asita.\n19. Dalilajj Sansón chacharojj jarphiparu p'eke aljjatayasinwa icjayäna, ucatsti mayni chacha jawsäna p'ekepata pakallko pichicanaca mururañapataqui. Ucatjja Dalilajj yatiñataquejj qhuy aca wayunakasinwa,\n20. art'äna: —¡Sansón, filisteonacaw jumaru catuntiri jutapjjatayna! —sasa. Ucatsti Sansón chachajj iquïwit sartasinjja amuyasïnwa maya cutinacjama atipt'aña, ucampis janiw amuycänti Diosajja juparu apanucjjatapjja.\n21. Ucatsti filisteonacajj catuntasinjja nayranacapa apsupjjäna, broncet lurata cadenanacampi catuntayasinsti carcelanjja molinompiw irnakayapjjäna.\n22. Uca khepatsti Sansón chacharojj ñic'utapajj wastatampiw jilantjjaraquïna.\n23. Ucat filisteonacan jilïrinacapasti tantachasipjjänwa atipjasina fiesta lurañataqui, uqhamarac Dagón sat diosaparu sacrificio loktañataqui. Jupanacasti aqham sasaw k'ochupjjäna: “Jiwasan diosasawa catuyistu Sansón uñisirisarojja” sasa.\n24. Cunapachatejj jakenacajj uñjapjjäna ucqhasti k'ochupjjänwa, yupaychapjjaraquïnwa diosaparu aqham sasa: “Jiwasan diosasawa catuyistu Sansón uñisirisarojja, jupasti yapunacasa tucjiri, uqhamarac walja jakenacasa jiwarayiriraquiwa” sasa.\n25. Jupanacasti cusisiñatjja mayipjjänwa Sansón irpanipjjañapataqui cusisiñataqui. Carcelata Sansón chachar irpsuwayasinjja, juparu uñjasinjja wali cusisipjjäna. Ucampis Sansón chacharojj pä sayquir columna taypiruw sayt'ayapjjäna.\n26. Sansón chachasti amparapat irpcäna uca waynitorusti saraquïnwa: —Irpita templo catjjäsqui uca sayirinaca jac'aru, nayasti ucaruw catthapisiña munta —sasa.\n27. Filisteonacan take jilïrinacapaw phokha temploncapjjäna chachanaca, warminaca. Ucampis templota altokatanjja quimsa waranka jakenacjamaw uñch'uquisipcäna cunjämtejj Sansón chachampi phiscasisa mayninacajj anatapqui uca.\n28. Ucampis Sansón chachajj Diosaruw art'asïna: “Dios Tatitu, achict'assmawa jichha cutimpi nayat amtt'asitaya, ch'ama churita filisteonacaru pä nayrajjata phoksusiñajjataqui” sasa.\n29. Ucjjarusti Sansón chachajj amparapampiw thaktäna takpacha templo catjjäsqui uca chicachicanquir paypacha sayirinaca. Uca columnanacaru amparanacapampi limcatasinsti,\n30. jach'at art'äna: “¡Take filisteonaca nayampi chica jiwarapjjam!” sasa. Take ch'amapampiw nuqhutatäna. Ucat templojj alljjattänwa filisteonacan take jilïrinacaparu, uqhamarac take uca mankhenquirinacaru. Sansón chachajj jiwañapa horasanjja waljaninacwa jiwarayawayäna, jaccasinsa jiwaraycän ucatsa juc'amp jila.\n31. Ucjjarusti Sansón chachan jilanacapa, uqhamarac take familianacapaw jutasina jiwata janchipa apasjjapjjäna, ucatjja imt'apjjaraquïnwa Zora, Estaol sat marcanac taypiru, Manoa sat awquipan imäwiparu. Sansón chachajj pä tunca maranacaw Israel marcarojj apnakawayänjja.\n1. Diosajjay, munasiñam laycuy qhuyapt'ayasita, qhuyapayasirïtam laycuy juchanacajjat pampachita.\n2. Ñankha luratanacajjat jarekt'ita, jucha luratanacajjat k'omacht'ita.\n3. Jucha luratajj uñt'astwa, jucha luratajjajj janiw amuyojjat chhaktquiti.\n4. Juma contra, juma contraquiw juchachasta, juchañchctas uca juch lurta. Juchañchatamajj chekapawa; taripäwimasti jan camscayaraquiwa.\n5. Nayajj yuritajjatpach juchan muyuntatätwa; taycajjan puracapatpach juchanïtwa.\n6. Jumarojj k'oma chuymaw cusisiytamjja, chuymajjarusti yatiñ cancañ uchtajja.\n31. Pobreru t'akhesiyirirojj Diosaruwa jisc'achasqui, ucampis pobrer qhuyapayirejja Tatituruw jach'ar aptasqui.\n32. Ñankha jakerojj jupa pachpan ñankha luratapawa tucjasqui, ucampis cheka lurir jakerojja cheka luratapawa arjjati.\n1. Jesusasti mä uñtasïwi tokew yatichäna, jan mayjt'asis oración lurañataqui.\n2. Jupanacarusti sänwa: “Mä marcan mä juesaw utjäna. Jupasti janiw Diosarojj ajjsarcänti, janiraquiw jake masiparus yäkerïcänti.\n3. Uca pachpa marcanjja utjaraquïnwa mä ijma warmi. Jupasti jan inact'asaw aca juezar quejasir sarirïna, uñisirip contra.\n4. Walja urunacaraquiw uca juezajj jan ist'añ muncänti uca warmirojja. Ucatsti amuyt'asisin saraqui: ‘Diosarojj janiw ajjsarcti, janiraquiw qhitirus yäkcaractti.\n5. Ucampis aca ijma warmin nayar sinti jutatap laycojja, ist'äw quejapjja jan juc'amp colerayir jutascañapataqui’ ” sasa.\n6. Tatitusti saraquïnwa: “Uqham siwa khoru juezajja.\n7. Uqhamasti Diosajj ¿janit arjjatcaraquispasti jupar arumay uru arnakasipqui uca ajllitanacaparusti? ¿Janit janc'aqui yanapt'caspajja?\n8. Jumanacarusti sapjjsmawa, janc'aquiw arjjatani. Ucampis cunapachatejj Jaken Yokapajj jutcani ucqhajja ¿jicjjataniti iyawsañan jakenacjja aca orakenjja?”\n9. Jesusajj parlänwa yakha uñtasitata, cunjämatejj yakhepanacajj jupapacha asquit uñt'asipjjäna mayninacar jisc'achasa. Ucanacarusti saraquïnwa:\n10. “Pä chachaw templor maqhatapjjäna Diosat mayisiri, maynïrejj fariseönwa, maynïristi impuesto cobririraquïnwa.\n11. Fariseojj sayt'asisin Diosat mayisïna, aqham sasa: ‘Oh Dios, yuspagaransmawa nayajj janiw yakhanacjamäcti, lunthata, jan wali jake, wachoka juchan sarnakeri, janiraquiw aca impuesto apthapir jakjamäctsa.\n12. Nayajj semananjja pä cutiw ayunta, churaracsmawa sapa tuncat maya cuntejj jicjjatta ucanacata’ sasa.\n13. Ucampis impuesto cobrirejj jayaruwa kheparjjäna, janiraquiw alajjpachar uñtañs muncänti, jan ucasti jupapachaquiw chuymap lek'esïna, saraquïnwa: ‘Oh Dios, naya juchararat qhuyapayasita’ sasa.\n14. Sapjjsmawa, aca impuesto cobririw Diosan perdonata utaparojj cuttawayjjäna; fariseosti janiwa. Qhititejj jach'a jach'a tucqui ucajja, jisc'ar tucuyatäniwa, jisc'ar tucqui ucasti jach'ar aptatäniwa.”\n15. Jesusan ucarusti wawanacwa apanipjjäna llamct'añapataqui, ucampis discipulonacapajj uqham wawanac uñjasajja, tokenokapjjänwa uca wawanac apanirinacarojja.\n16. Ucampis Jesusajj jawsasinwa jupanacarojj saraquïna: —Wawanacajj nayar jutasipcpan sam, jan jarc'apjjamti, Diosan marcapasti jupanacancaraquiwa.\n17. Khanacwa sapjjsma, qhititejj Diosan reinopjja mä wawjam jan catokcani ucajja, janipuniw Diosan reinoparojj mantcaniti —sasa.\n18. Jilïrinacat mayniw jisct'atayna Jesusaru, aqham sasa: —Suma yatichiri, ¿cuna lurañajjas waquisi wiñay jacañ catokañajjataquejja? —sasa.\n19. Jesusajj sänwa: —¿Cunatsa ‘suma’ sistajja? Sumajj mayniquiw utji, ucasti Diosawa.\n20. Jumajj yattaw camachinacjja: ‘Janiw wachoka juch lurätati, janiw jiwayätati, janiw lunthatätati, janiw c'ari parlätati qhitjjatsa, awquimaru taycamarus jach'añcham’ —sasa.\n21. Kamir waynajj sänwa: —Take ucanacjja jisc'atpachwa phokta —sasa.\n22. Jesusajj uc ist'asinjja sänwa: —Ucampis maya jan phokctati; aljaram take cunatejj utjctam ucanaca, ucatsti pobrenacar churam, ucapachaw kamir cancañamajj alajjpachan utjätam, ucatsti jutam, nayar arquita —sasa.\n23. Uca waynajj uc ist'asinjja wali llaquitaw jicjjatasi, wali kamirïtap laycu.


Éxodo 17 - Holy Bible [Aymara Bible 1997] - (Éxo 17)\nTake israelitanacasti Sin sat wasarat sarawayjjapjjänwa, ucampis Tatitun arunacaparjamasti jupanacajj juc'at juc'atawa sarapjjäna. Ucatsti Refidim sat chekaru purisajja ucqharuw carpantasis utjantapjjäna, ucampis uca orakenjja jupanacasti umjja umt'añataquejj janiw jicjjatapcänti.\nUcatsti Moisesaruw mayipjjäna: —¡Uma churapjjeta umt'añataqui! —sasa. Ucat Moisesajj saraquïnwa: —¿Cunatsa nayaruqui mayipjjesta? ¿Cunatsa jumanacajj uqhama Diosaru yant'ar uchapjjta? —sasa.\nUcampis israelitanacajj umat pharjatajja Moisés contrawa jan walinac parlapjjäna aqham sasa: —¿Cunatsa Egiptota apsunipjjesta, nanacaru, wawanacajjaru, animalanacajjaru umat jiwarayañataquejja? —sasa.\nUcatsti Moisesajj, Tatituruw arnakäna: —¿Cunsa luräjja aca marcampejja? Acat mä juc'ampirojja kalampi c'upjasawa jiwayapjjetani —sasa.\nUcat Tatitojj Moisesarojj saraquïnwa: —Jumasti israelit jakenac nayrakatar pasam, Israelanquir jilïr jakenacampi compañt'ata, uqhamarac jawiraru jisctcayätajj uca jach'a thujrum ayjjarusiwayasin sarantam.\nNayasti qhaya Horeb sat kollunjja mä karka patan suyäma. Ucampis cunapachatejj uca karkaru jach'a thujrumampi jisctcäta ucqhasti, umawa ucatjja mistunini jakenacan umt'apjjañapataqui —sasa. Ucatsti Moisesajj uqhamwa luräna, Israelanquir jilïri jakenac nayrakatanjja.\nUca chekarojja Meriba sasaw sutichäna, israelitanacan mayipjjatap laycu, uqhamarac suticharaquïnwa Masah sasa, Diosaru aqham sas yant'aru uchapjjatap laycu “¿Tatitojj jiwasampiti, jan ucajj janicha?” sasa.\nAmalecita jakenacasti jutapjjänwa Refidim sat chekaru israelitanacampi nuwasiñataqui.\nUcatsti Moisesajj Josué chacharojj sänwa: —Israelitanacatjja mä kawkha chachanaca ajlliwayasinsti, amalecitanacamp nuwasiri saram. Nayasti arumanthejja kollu pataruw mistöjja Diosan jach'a thujrupasa amparajjaru apt'ata —sasa.\nJosué chachasti, Moisesan arsutaparjamajj amalecitanacampi nuwasiriw saräna, uccañcamasti Moisesampi, Aaronampi, Hur sat chachampejj loma pataruw maqhatapjjäna.\nUcampis, cunapachatejj Moisesajj amparap altor loktän ucqhasti israelitanacajj nuwasiñanjja atipapjjänwa. Ucampis amparap ayakasjjän ucqhasti amalecitanacaraquiw atipapjjaraquïna.\nUcampis Moisesarojj amparanacap altoru loktatajj karjtjjänwa, ucatsti mä kala aptanisajja uca patjjaru Moisesarojj kont'ayasinwa Aaronampi, Hur sat chachampejj amparanacapat catjjäsipjjäna, maynejja maysata maynisti maysata uqhama. Ucatsti uqhamatwa Moisesan amparapajj altor lokjjäsiyatäna inti jalantañapcama.\nUcatsti Josué chachajja amalecitanacarojj espadampcamaw tucjäna.\nUcat Tatitojj Moisesarojj saraquïnwa: —Acsti mä libroru kellkam amtatäñapataqui, ucatsti Josué chacharojj saraquim, nayasti amalecitanacarojj jan mayampitaquiw chhaktayjjäjja —sasa.\nUcat Moisesajj mä altara waquicht'asinsti “Tatituw nayan wiphalajjajja” sasaw sutichäna.\nUcampis sascaquïnwa: “Tatitun wiphalapasti amparanquiwa, Tatitusti amalecitanacampejj nuwasiñanquiwa wiñayataqui wawanacapan wawanacap taypinjja.”


1 Reyes 3 - Holy Bible [Aymara Bible 1997] - (1Rey 3)\nSalomonajj Egiptonquir reyimpiw familiaru tucüna, jupasti phuchapampiwa casarasïna, ucatsti Davidan marcaparuwa irpäna, cunapachatï palaciopasa, Tatitun templopasa, uqhamarac muytpacha Jerusalén perkasa luraña tucuyasiscäna ucapacha.\nUcapachcamasti jakenacajja sacrificionaca loktasipcänwa, yakha diosanacar loktaña alto kollu patanacana, ucqhacamajj janiw luratäcänti Tatitutaqui mä templo uca laycu.\nSalomonajj Tatituruwa munäna, uqhamaraqui David awquipan leyinaca utt'ayätaqui ucanacsa phokharaquïnwa, jupa pachpasa alto kollu patanacana sacrificionaca, inciensonaca loktcchïna ucasa.\nUca pachparaquiw Gabaón chekarusa saräna sacrificio ucan loktañataqui, uca chekasti wali aytata alto chekänwa uca laycu. Uca chekansti waranka nact'at sacrificionacwa loktäna.\nMä arumasti Gabaón chekanjja, Tatituw samcana Salomonaru uñstäna, aqham sasa: “Mayita cuntï jumajj muncta uca, nayasti churämawa” —sasa.\nSalomonasti ucjjarojj sänwa: “Jumajj David awquejjarojj wali suma chuymampiwa uñjayätajja, jupajja sirvïyätamwa juman nayrakatamanjja jumampiwa sarnakäna cheka lurañampi, cheka chuymampi uca laycu. Ucataracwa jumajja wali suma chuymampiraqui juparu uñjaraquïyätajja, uqhamaraquiw mayni yokaparusa tronoparu kont'asiyaractajja, cunjämatejj jichhajja lurasqui uqhama.\nJuma Tatit Diosajjawa reyita uchistajja David awquejj lanti, nayajj mä wawa waynaquïctsa jan yatiñani ucasa.\nUcampis jichhajja jumajj ajllisctasa uca marca nayrakatanctwa; uca marcasti wali jach'awa, waljätapatsti janiw jact'añjamäquiti, kawkhätapasa amuyt'añjamäquiti.\nJichhasti churitaya yatiñ cancañ chuyma aca marcaru apnakañataqui, uqhamarac uñt'añataqui cunatejj asquïqui, jan walïcaraqui ucanaca; ¿qhitiraqui aca walja jakenacamarusti apnakaspasti?” —sasa.\nTatitutaquisti asquïnwa Salomonan uqham mayitapajja.\nUcatsti sänwa: “Jumajja cunatsa uqham mayistajja, janiw mayquistati jaya maranaca jacaña, ni kamir cancañsa, ni uñisirinacaman jiwañapsa, jan ucasti maytawa yatiñ cancaña ist'añataqui uqhamarac apnakañataquiraqui.\nNayajj phokhäwa cuntï mayquista ucjja. Nayajj chursmawa yatiñ cancaña, ch'iqhi cancaña, uqhamjja jumat nayrjja janiw qhitis yatiñanïcänti, ni jumjjarusa yatiñanïcaniti.\nUqhamaraquiw churaracsma kamir cancañanaca, uqhamarac jach'a cancaña, ucanacsti janiw jumajj mayquistati, jumjama yakha reyejja take jacañamanjja janiw utjcaniti.\nJumatejj nayan munañajja luräta, uqhamarac leyinacajjsa, camachi arunacajjsa phokharaquïta, cunjämatï David awquimajja lurcäna uqhama, ucatjja jaya maranaca jacañwa churäma” —sasa.\nSalomonajj iquita sartasinjja amuyasïnwa mä samcätapa. Ucatsti cunapachatï Jerusalenaru purïna ucqhajja, saränwa Tatituna sumar mantaña arcapa nayrakataru, ucatsti loktänwa nact'at sacrificionaca, uqhamarac sumancthapiñataqui sacrificionaca. Ucatsti take yanapirinacaparuwa jach'a mank'añanaca mank'ayaraquïna.\nQhä urunacanjja reyin ucarojj jutapjjänwa pä jan wali sarnakeri warminaca. Cunapachatï reyin nayrakatapancapcäna ucqhajja,\njupanacatjja maynïrejj sänwa: —¡Ay jach'a rey! Aca warmimpi nayampisti mä pachpa utanacwa jacasipjjta, ucatsti nayaw nayrakata wawanïta jupampi jaccasina.\nQuimsüru nayan wawanïtajjata sarakatarusti, uqhamaraquiw aca warmejj wawachasiraquïna. Nanacasti pani chicaquïpjjayätwa, janiw utanjja yakha jakejj nanacamp chicajj utjcänti; nanac paniquipunïpjjäyätwa.\nUcampis mä arumawa aca warmina wawapajja jiwjjäna, jupajj wawapar icjjatasitap laycu.\nUcatsti jupajj chica arumaruwa sartasïna, uccañcamasti nayajj iquiscäyätwa, ucatsti jac'ajjata wawajjaru apakasinjja jupampi chicaw iquintayasi, naya jac'arusti jiwat wawaparaqui iccatayitu.\nWali alwatasti wawajjar ñunt'ayasï sista ucqhajja, wawajj jiwataquëjjänwa. Ucatsti uru khanan uñjasinjja, amuyasïyätwa uca wawajj nayajj jan wawachascta uca wawätapa.\nMaynïr warmisti saraquïnwa: —Janiwa, nayan wawajjasti jacasqui ucawa, jumansti jiwatäquis ucawa, sasa. Ucatsti nayrïri warmejj ucjjarojj sänwa: —Janiwa uqhamäquiti, jiwatäqui ucawa juman wawamajja, nayan wawajjasti jacasqui ucaraquiwa —sasa. Uqhamawa reyin nayrakatapana parlasipcäna.\nUcatsti reyejj lup'iñaruwa uchasïna aqham sasa: “Aca warmisti siwa jacasquiri wawajj jupancatapa, ucatsti jiwat wawajj maynincatapa; ¡ucampis maynejj uca pachparaquiw saraqui!” sasa.\nUcatsti sänwa: —¡Mä espada aptanirapipjjeta! —sasa. Ucatjja espadjja reyin ucar apapcäna ucqhajja reyejj\nsänwa: —Jacasquiri wawaru payar qharjapjjam, ucatsti sapakat mayniru chicatcama churapjjam —sasa.\nUcatsti jacasquir wawan taycapasti walipuniw wawapatjama llaquisiña kalltatayna, ucatsti reyirojj achict'asïnwa aqham sasa: —¡Ay jach'a rey! ¡Janiquiy aca wawarojj jiwayamti! ¡Aca warmiruqui wawjja churjjam! —sasa. Ucampis maynïr warmisti sänwa: —Jan nayataquïcpansa, ni jumataquïcpansa. ¡Payar qharjpan! —sasa.\nUcjjarusti reyejj arsünwa aqham sasa: —Jacasquir wawjja qhaya warmiru churjjapjjam. Jan wawar jiwayapjjamti, jupawa chekpacha taycapajja uca laycu —sasa.\nReyina uqham chekaparu uñjäwipjja take Israel marcpachawa yatipjjäna, ucatsti juparojj asquimpiwa uñjapjjäna, jupanacajj ajjsarapjjänwa Diosajj uca yatiñ cancaña churatapata chekaparu apnakañataqui uca laycu.


NACION SUYU SURAS PARCIALIDAD ARANSAYA: CALA CALA Y LAS PINTURAS RUPESTRES DE HACE 2500 AÑOS\nPublicado por Virginio Sandy en 19:57\nEsta muy buena la informacion representada en este articulo, es mas me hubiera gustado que estuviera actualizado sobre el significado de las pinturas rupestres, ya que tuve el privilegio de irlas a visitar, pero por razones que desconosco no me dieron mucha informacion sobre las imagenes y espero que en un proximo articulo despeje algunas dudas sobre ello y las ruinas que existen en ese lugar...\nAkham qillqawinakaxa wali askipuniwa taqinin yatipxañasataki. Amuyatatxa aymaratwa aka qillqawinakxa qillqxañasa, kamsasmas uka tuqitxa, jila? Naya pachpaw qalltawayta aka voces bolivianas tuqinpi, aka blog tuqinakat yatintañataki. Jichhax walpunwa ch'amachasipkta taqi kunasa aymaratkam qillqataxañapataki.\nJallallakipanay jilata, qillqt'anitatawa aka tuqiru rhilare@gmail.com tuqiru.\nsutijax Ruben Hilare ukawa.\nWali ch'amañcht'atapunitaw jila.


Levítico 2 QA97 - “Cunapachatejj maynejj Tatituru - Bible Search\nGranonacat waquichat ofrendanaca loktäwi\n1“Cunapachatejj maynejj Tatituru granonacat waquichata mä ofrenda loktäwi apanini ucqhajj, suma jac'u apaniñapawa, ucjjarusti aceitempi, inciensompi warjjatt'atäñaparaquiwa. 2Ucsti Aaronan sacerdote yokanacaparuw aparaquini, sacerdotesti aceitempi, inciensompi warjjatatäquis uca jac'u jach'jjatasinjja altarjjaruw naqhantayjjani, Diosataquisti mä suma k'apquiri ofrendar uñtataraquïniwa, uqhamaraqui mä amtasïwïñapataqui. 3Uca ofrenda jilt'asti Aaronampitaqui, uqhamaraqui wawanacapampitaquëjjaniwa, uqhamarus uca ofrendajj Tatitur loktata take naqhata ofrendanacatjja sinti kollanawa.\n4“Cunapachatejj grano achunacat mä ofrenda hornon khatita churäta ucqhajj suma jac'uta aceitempi cuna chaptata jan levaduran tortanaca churäta, jan ucajj jan levaduran sillp'a t'ant'anaca aceitempi warjjatata churäta.\n5“Ofrendamatejj grano achunacat sartenaru khatiyatächejja, suma jac'uta luratäñapawa aceitempi cuna chaptata jan levadurani, 6jisc'a jisc'a pachinokasajj aceitempiraquiw waraquipäta grano achunacat ofrendätap laycu.\n7“Ofrendamatejj grano achunacat tapa phuqhur khatiyatänejja suma jac'ut aceitempi luratäñapawa. 8Ucanacampi ofrenda waquicht'jjasasti, Tatitun nayrakataparuw apjjäta, sacerdoteruw catuyjjaraquïta, ucatsti jupaw altarcama apjjaraquini. 9Ucanwa sacerdotejj ofrendat mä juc'a aptasajj altarjjana nact'ayjjani, Diosataquisti mä suma k'apquiri ofrendar uñtataraquïniwa, uqhamaraqui amtasïwïñapataqui. 10Uca ofrenda jilt'asti Aaronampitaqui, wawanacapampitaquëjjaniwa, uqhamarus uca ofrendajj Tatitur loktata take naqhata ofrendanacatjja sinti kollanawa.\n11“Janipun jumanacajj levadurjja uchapjjamti Tatitur loktañatac grano achunacat waquichat ofrendarojja. Janipuni cuna casta levaduranacsa uscupjjamti, misq'ïpasa Tatitur loktat ofrendajj naqhantayatäñapapuniwa. 12Nayrakat achunactejj Tatitur ofrenda churañäquis uqhamjja, levadursa, misq'sa loktasipcasmawa, ucampisa janipuniw altaranjja suma k'apquiri ofrendjama nact'ayasin loktatäñapaquiti.\n13“Take granonacat waquichat ofrendamarojj jayuñchapunïtawa, granonacat waquichat ofrendamanjja janipuniw Diosaman amtäwi jayjja cuna laycus faltayätati. Take ofrendanacamjja jayunpunwa loktäta.\n14“Tatiturutejj nayrakat grano achunacat waquichata mä ofrenda loktätajja, ucasti suma pokorat puyanacat ch'ajjert'asin ninaru jamp'iquipatäñapawa nayrïri grano achunacamat loktäwejja. 15Ucjjarusti aceitempi, inciensompi waraquipañamaraquiwa, grano achunacat ofrenda waquicht'atätap laycu. 16Ucatsti sacerdotew naqhantayanejja mä juc'a grano ch'ajjert'atjja, uqhamarac aceite, ucamp chicsti takpacha inciensoraqui, ucasti amtasïwitac mä ofrendäniwa, Tatitutaqui nact'ayata.


Jeremías 51 - Holy Bible [Aymara Bible 1997] - (Jer 51)\nTatitojj siwa: “Caldeonacataqui, uqhamaraqui Babilonianquirinacataquisa, mä t'unjir thaywa apayaniraquï.\nBabilonia marcarusti, uñisirinacapampejj cunjämatejj trigojj thayampi thalsutajja uqhamaracwa thalsuyäjja, marcapsti jan mä jakenwa jaytaraquini. Cuna urutejj uca jach'a aynacht'añap urojj purincani ucapachasti take toketwa juparojj nuwantapjjani.\n¡Arco apnaker jakenacasti arconacap waquichasipjjpan! ¡Corazanacapsa uscuntasipjjaracpan! ¡Babilonianquiri waynanacatsti jan qhuyapt'ayasipjjamti; ejercitoparusti k'alpun tucjapjjam!\nCaldeonacan take orakenacapansti, jakenacajj callenacanwa liwirtapjjani,\nIsrael marcampi, Judá marcampejja nayataquejj nayrakatan jucha lurapcchi ucasa, uqhamaraqui jucha luratanacapampejj marcanacapjja phokhantapcchi ucasa, naya take ch'amani Tatitojja, Israelan Kollan Diosapajja, janiw jupanacarojj apanuccti.\n“¡Babilonia marcat jaltjjapjjam! ¡Qhitis khespiyaschini ucajj khesppan! ¡Jan jupan juchap laycu jiwapjjamti! Acaw nayan phoksusiña horasajjajja, cunjämarutejj waquisqui uqhamaruw churaraquëjja.\nBabiloniasti nayan amparajjanjja mä kori copjamänwa, take aca orakpacharu umjayiriraquïnwa. Marcanacasti uca vino umapjjänjja, k'alwa p'eksa muytayaraquïnjja.\nUcampisa acatjamatwa Babiloniajj jisc'a jisc'a t'unjat uñjasi. ¡Jichhajj jupatjam jachapjjam! Kollanac chhojjrinacapataquejj apanipjjam, uñjañäni, inacha kollasini.”\nBabiloniarojj kollanacampi kolljjatatänwa, ucampisa janiw kollasquiti. ¡Pachparu apanucupjjam! Acat sarjjaraquiñäni, sapa maynis marcaparcama, Babilonian jach'a juchanacapasti alajjpachcamaw purjjaraqui, kenayanaccamaw maqhataraqui.\nTatituw jiwasan luräwinacasjja khanaru apsu. Jichhajj Sionar sarjjapjjañäni, ucan jact'araquiñäni cuntejj Tatitu Diosasajj jiwasanacataqui lurqui ucanaca.\nTatitojj Babilonia marca t'unjañ muni, Media orakenquir reyinacan chuymaparusti uca pachpa t'unjaña amtäwinacwa uscuraqui. Ucaw Tatitun phoksusïwipajja, jupan temploparu cuntejj lurapqui ucanacatjja. ¡Jichhajj flechanacam waquichasipjjam! ¡Escudonacamsa sum catjjarupjjaraquim!\n¡Babilonia marcan perkanacaparu nuwantañataquisti chimpunaca churapjjaraquim! ¡Guardianacarusti juc'ampi yapjjatapjjaraquim ch'amanïpjjañapataqui! ¡Uñch'uquirinaca uscupjjaraquim! ¡Imantasisin suyjjatapjjaraquim jupan uñisirinacaparojja! Tatitusti, cuntejj Babilonia marcan utjiri jakenacatac amtcatayna, ucat yatiycaraquïna ucanacwa phokhascaraqui.\nJumasti Babilonia, jach'a jawiranac thiyanctawa, kamir cancañamas waliraquiwa, ¡Tucusiñamajj purinjjesä, sarnakäwimas tucuyjjaraquiwa!\nTake ch'amani Tatitu Diosasti pachpa jacañapjjaruw juramentompi arsuraqui: “¡Uñisirinacamampisti t'ijut'iju lak'onacampjamaw phokhantäma, jupanacasti jumaru atipjasinjja jach'at arnakasipjjani!.”\nTatitojj ch'amapampiw aca orake luri, ch'iqhi cancañapampiw aca orakjja sayt'ayaraqui, amuyt'apampiw alajjpachjja jach'aptayaraqui.\nJach'at arsutapampiw umas alajjpachan khothutiraqui, kenayanacsti aca orake tucusitpachwa maqhatayaraqui, jallu taypinracwa k'ejjok'ejjonacsa khantayaraqui, cawqhantejj thayajj imantatäqui ucatpachwa apsuniraqui.\nTake jakenacasa pisi amuyuni jan cuna yatirïpjjaraquiwa, diosanacasti qhititejj jupanacaru lurqui ucanacarojj sallkjapjjaraquiwa. Inamaya uñtasit luratanacaquiwa, janiw jacañanïpcaraquiti.\nJan cunatac inamaya yänacaquïpjjaraquiwa, mä p'enkaraqui, Tatitusti jupanacarojj taripäwi urunwa t'unjaraquini.\n¡Ucat sipansa cunja jach'as Jacobon Diosapajja, juparaquiw take cunanacatejj utjqui ucanacjja uscuraqui! Juparaquiw Israelarojj jupatacjama ajllisi; sutipasti: Take Ch'amani Tatitu sataraquiwa.\n“¡Babilonia, jumajj nayan amparajjanjja mä jach'a martilljamätawa!, guerran nuwasiña armajjaraquïtawa. Jumampiw marcanacsa, reyinacan apnakañanacapsa t'unjaractjja.\nJumampiw caballonacsa, jakenacapsa t'unjaractjja, carronacsa, uqhamarac cocheronacsa.\nJumampiw chachanacsa, warminacsa, chuymani jakenacsa, waynanacsa, yokall wawanacarusa, imill wawanacarusa t'unjaractjja.\nJumampiw awatirinacsa, tamanacapsa t'unjaractjja, yapuchirinacsa, uqhamaraqui yuntanacapsa, marca apnakerinacsa, jilïrinacsa.\n“Ucampisa, jumanacan uñjcataw, Babilonianquirinacarusa, caldeonacarusa, cunjämatejj jupanacar churañajj waquisqui uqhamarjama churaraquëjja, Sionar ñankhanaca lurapjjatapata. Naya Tatituw ucjja arsta.\nNayajj jumataquiw sayt'tjja, t'unjiri kollu, jumasti take aca orakpacharuw t'unjaractajja. Naya Tatituw ucjja arsta. Jichhajj amparajj aytä jumar mutuyañataqui, karka parquinacatpach jumarojj korumiyaniraquïma, mä naqhantata kollururaquiw tucuyäma.\nT'unjata marcamansti, janipuniw mä kalas wasitat perkañataquejj sumäcjjaniti. Wiñayataqui wasararu tucuyataw uñjasiraquïta. Naya Tatituw ucjja arsta.\n“¡Marcansti nuwantañataqui chimpu churapjjam! Trompetanac phust'apjjam, marcanacarusti waquichapjjaraquim Babiloniaru nuwantapjjañapataqui. ¡Jupa tokesti Ararat, Mini, uqhamarac Askenaz marcanaca toke sayt'apjjam! ¡Jumanacan nuwasiñanacama sum sarayañapataquisti mä general chhijllasipjjaraquim! ¡Caballeriarusti wali khoru t'ijut'ijunacarjamaraqui nayraru ant'apjjam!\nMarcanacarusti nuwantapjjañapataqui waquichapjjaraquim. Media orakenquiri reyinacarusa, apnakerinacaparusa, jilïrinacaparusa, uqhamaraqui jupan apnakata take orakenacarusa.”\nAca orakejj qhathatiwa, ajjsarthapiraquiwa, Tatitun amtatanacapa phokhascatap laycu, Babiloniarojj mä ajjtascaña wasararuw tucuyaraqui.\nBabilonia soldadonacasti janiw nuwascjjapjjänti; pachpa perkanacapanacwa sayarjjapjjäna; ch'amanacapasti pist'atäjjaraquïnwa, warminacjamaquëjjapjjaraquïnwa. Marcanacapasti uñisirinacan phokhantataraquïnwa, utanacapas ninampi naqhayataraquïnwa.\nYatiyirinacasti mayni mayniwa Babilonianquiri reyiru yatiyirejj sarapjje, marcapajj k'ala catuntatätapata.\nUñisirinacasti jawira maqhatañanacsa k'alwa catuntapjjaraqui, sayt'asiña chekanacsa ninampiw naqhantayapjjaraqui, soldadonacasti ajjsarañatsa wal qhathatipjjaraqui.\nTake ch'amani Tatitojja, Israelan Diosapajj aqham satap laycu: “¡Babiloniajj trigo jawk'añ orakjamawa, jawk'a horasan tacsuta orakjamawa, janc'aquiraquiw juparojj cosecha horasajj purinini!” sasa.\n[34-35] Jerusalén marcasti, Sión marcajja saraquiwa: “Babilonianquiri Nabucodonosor reyejj jisc'a jisc'wa nayarojj tucjitu, mank'antaraquituwa; ch'usa plator uñtatwa jaytaraquitu. Jach'a kotanquiri mä jach'a animaläcaspas uqhamaw mank'antitu; cunatejj nayat sumäcäna ucampiw sist'asi, ucat jilt'irsti liwtjjaraquiwa. ¡Cuntejj nayar Babiloniajj lurquitu ucatsti jichhajj yatpan! ¡Caldeo jakenacasti, jakenacajja jiwarayatapatjja yatiracpan!”\nTatitojj siwa: “Nayaw jumarojj chekaparu uñjäma, uñisirinacamatsti phoksusiraquïwa. Babilonianquiri jawiranacsa, uqhamarac uma phuch'unacsa k'alwa wañsuyaraquëjja,\nt'unjata, mayjjaru montonthapitaw khepararaquini, kamakenacan putunacaparu tucuyataraquïniwa, jakensa jan mayampi jaccañaru tucuyataraquïniwa, takenirusa sustjascaña, uqhamarac ajjsarthapiyañaru tucuyatäniwa.\nTake jupanacasti leonanacjamaw wararipjjaraquini, león kallunacjamaw ojjopjjaraquini.\nCunapachatejj jupanacaru calorajj khatt'ani ucapachasti nayaw machjayiri umanac churaraquï, ucasti jupanacarojj p'eke muytayaraquini. Uqhamat jupanacajj mä wiñaya samcaru puripjjaraquini, janiraquiw ucatjja mayampsa sartcjjapjjaniti. Naya Tatituw ucjja arsta.\nUcatsti jupanacarojj janc'aquiw mataderoru anaquiraquï, cunjämatejj ovejanaca, chivonaca, orko ovejanacasa qharitäñataqui anaquitajj uqhama.”\n¡Take aca orakpachan wali sumat uñt'ata Babilonia marcajj aynacht'iwa, catuntataraquiwa! ¡Cunjämsa marcanacajj jupar uñjasajj wali sustjasipjje!\nJach'a kotasti Babiloniarojj k'alwa chhaktayi, jach'a mathapinacapampiw chhaktayaraqui.\nMarcanacapasti ajjsarcaña wasararu tucuyataraquiwa, waña, llaquiscaña orakeru tucuyataraquiwa, janiw ucanjja mayni jakes jaccaraquispati, uca cheksti janiw qhitis pascaraquiti.\n“Bel sat diosarusti Babilonia chekanjja mutuyaraquïwa, cuntejj mank'antqui ucsa wak'aksuyaraquïwa, janiraquiw marcanacajj juc'ampi ucaru cuttcjjapjjaniti cuna yanapa mayisasa. ¡Babilonian perkanacapajj liwirtjjewa!\nNayan marcajja, uca taypit mistunjjam, sapa maynis jacañapa khespiyaspan, nayan akquiri colerasiñajjatjja!\nJan sustjasipjjamti, janiraqui ajjsarapjjamsa cuna arunacatejj marcan parlasqui uca arunacatjja. Sapa maraw take casta arunaca parlasini, nuwasiña toket parlanacaw ist'asini, marcanac apnakerinacas jupanaccamaw ch'ajjwapjjaraquini.\nUqhamapï purininejja Babilonianquiri c'ari diosanacar mutuyañajj urojja. Take aca marcpachaw jisc'achjata uñjasiraquini, jake jiwaratanacampi phokhantataraquïniwa.\nAlajjpachasa, acapachasa take cunanacatejj utjqui ucanacasa Babilonian aynacht'atätap uñjasajj walipuniw cusisipjjani, cunapachatejj amsta toket t'unjiripajj jutcani ucapachajja. Naya Tatituw ucjja arsta.\nJïsa, Babiloniajj aynacht'aniwa, Israel marcan jakenacaru uqhamaraqui take aca orakpachana jakenacaru jiwarayapjjatap laycu.”\nJumanacasti, qhitinacatejj jiwatäñat khespinipjjta ucanacasti jan sayt'asa jaltjjapjjam, jayanccasasa Tatitutjja amtasipjjapunim, Jerusalén marcatsa amtasipjjaraquim.\nJumanacasti sapjjaractawa: “Cunjämtejj jan wali arunacampi jisc'achapjjestu ucanac ist'asajj p'enkastanwa. P'enkasiñaw ajanunacasa imantaraqui, jaya marcanquiri jakenacaraquiw mantapjje, templon kollanans Kollanapäquis uqhacama.”\nUcampisa Tatitojj saraquiwa: “Babilonianquiri c'ari diosanacaru mutuyañ urojja jac'achasisinquiwa, take orakepasa usuyasitat wararipjjaraquini.\nBabiloniajj alajjpachcamas maqhatascpan, jach'a ch'amapa jach'aru aptañataqui, ucarus jupanacataquejj uñisirinacapjja qhitascaquïwa ucan jupanacaru t'unjañapataqui. Naya Tatituw ucjja arsta.”\nBabiloniatpacha usuyasitat warariñanacajj ist'asi, caldeonacan orakepatpachwa cunayman wararitanacajj ist'asi.\nTatituw Babiloniaru t'unjasqui, ch'ajjwataparusti amuct'ayjjaraquiwa. Uñisirinacasti jach'a kota mathapinacjamaw wali ch'amampi jupanacjjarojj puriraquini.\nBabiloniaru t'unjiriw jutapjjatayna, guerrar sarir jakenacapsti caturjjapjjaraquiwa, jisc'a jisc'wa arconacapsa tucjapjjaraqui. Tatitusti chekapa Diosawa, sapa maynirus waquisitaparjamaw churaraqui.\nReyi, take ch'amani Tatitusti siwa: “Babilonianquiri jilïrinacarojj machjayäwa, yatiñani jakenacaparusa, marca apnakerinacaparusa, jilïrinacaparusa, soldadonacaparusa, wiñayataquiw ict'jjapjjaraquini, janiraquiw mayampsa ucatjja sartcjjapjjaniti.\nBabilonian uca thuru perkanacapasti k'ala liwinucutaraquïniwa, uca jach'a puncunacapas ninampi naqhantayataraquïniwa. Marcanacasa inamayaquiw sayt'ayapjjaraquejja, ch'ama tucutanacapasa ninanwa tucusiraquini.” Take ch'amani Tatituw ucjja arsu.\nSedequías reyejj pusi mara Judá orake apnakcän ucapachajja, Jeremías profetajj mä ewjja churaraquïna Seraías sat jakeru, ucasti Nerías sat jaken yokapänwa, Maasías sat jaken allchhiparaqui. Seraiasasti Sedequiasampi chict'ataw sararaquïna Babilonia marcarojja, reyin korpachasiñapataqui wact'ayirïcaspas uqhama.\nJeremiasasti mä libroruw kellksuraquitayna take cuna jan walt'añanacatejj Babilonia marcjjaru jutcani take ucanacatjja, takwa uca tokenacatjja kellksutayna,\nucat Seraiasarojj saraquïna: “Cunapachatejj Babiloniaru purcäta ucqhasti wali amuyasiraquïta aca arunaca leet'añatjja.\nUcat saraquïta: ‘Tata, jumajj sistawa aca cheka t'unjañjjatjja, uqhamat jan qhitis aca chekan juc'ampi jacjjañapataqui, janiraqui jakenacasa, uywanacasa, jumajj aca cheka wiñay wasararu tucuyjjatam laycu.’\nAca libro leeñ tucuyatatsti mä kalampi chinuntasin Eufrates sat jawiraru jakontjjam,\nsaraquïtawa: ‘Aqhamaw Babiloniajj aynacht'ani, janiraquiw mayampi cuna aynacht'äwtejj Tatitojj apayancani ucatjja sartcjjaniti’ ” sasa. Aqharuw Jeremiasan arunacapajj tucusjji.\nJeremías 1 / Jer 1\nJeremías 2 / Jer 2\nJeremías 3 / Jer 3\nJeremías 4 / Jer 4\nJeremías 5 / Jer 5\nJeremías 6 / Jer 6\nJeremías 7 / Jer 7\nJeremías 8 / Jer 8\nJeremías 9 / Jer 9\nJeremías 10 / Jer 10\nJeremías 11 / Jer 11\nJeremías 12 / Jer 12\nJeremías 13 / Jer 13\nJeremías 14 / Jer 14\nJeremías 15 / Jer 15\nJeremías 16 / Jer 16\nJeremías 17 / Jer 17\nJeremías 18 / Jer 18\nJeremías 19 / Jer 19\nJeremías 20 / Jer 20\nJeremías 21 / Jer 21\nJeremías 22 / Jer 22\nJeremías 23 / Jer 23\nJeremías 24 / Jer 24\nJeremías 25 / Jer 25\nJeremías 26 / Jer 26\nJeremías 27 / Jer 27\nJeremías 28 / Jer 28\nJeremías 29 / Jer 29\nJeremías 30 / Jer 30\nJeremías 31 / Jer 31\nJeremías 32 / Jer 32\nJeremías 33 / Jer 33\nJeremías 34 / Jer 34\nJeremías 35 / Jer 35\nJeremías 36 / Jer 36\nJeremías 37 / Jer 37\nJeremías 38 / Jer 38\nJeremías 39 / Jer 39\nJeremías 40 / Jer 40\nJeremías 41 / Jer 41\nJeremías 42 / Jer 42\nJeremías 43 / Jer 43\nJeremías 44 / Jer 44\nJeremías 45 / Jer 45\nJeremías 46 / Jer 46\nJeremías 47 / Jer 47\nJeremías 48 / Jer 48\nJeremías 49 / Jer 49\nJeremías 50 / Jer 50\nJeremías 51 / Jer 51\nJeremías 52 / Jer 52


1 Pedro 5 — Watchtower INTERNETANKIR BIBLIOTECA\n1 Pedro, kunanakatsa parli\nDiosan congregacionaparojj sum awatipjjam (1-4)\nHumilde chuymanïpjjam, amuyasipjjarakim (5-11)\nTaqe llakinakamjja Diosan amparapar katuyapjjam (7)\nDiablojj warartʼasis sarnaqer mä leonar uñtatawa (8)\nTukuyañatak arunaka (12-14)\nJan ukajja, “ancianorakïtwa”.\nJan ukajja, “ancianonakar”.\nJan ukajja, “ewjjtʼanipjjsma”.\nJan ukajja, “congregación uñjirinakjamajja jan ukajj jarkʼaqerinakjamajja”.\nJan ukajja, “jilïr irpirinakar”.\nJan ukajja, “manqʼantañatakiw maynir uñchʼukiskaraki”.\nJan ukajja, “iyawsañanjja”.\nJilatanaka sasinjja, awisajj kullakanakamppachatwa Biblian parli.\nJan ukajja, “Ukhamäpan”.\nJupajj Silas satarakïnwa.\nGriego arunjja, mä warmitsa aka cheqan parlkaspa ukham qellqatawa, ukampis Babiloniankir congregacionatwa parlaski.\n5 Nayajj mä jilïr irpirirakïtwa,* Criston tʼaqesitapsa uñjaraktwa, ajllitanakajj jachʼañchatäpkani ukhas nayajj jachʼañchatarakïyäwa, ukatwa jumanak taypinkki uka jilïr irpirinakar* ruwtʼanipjjsma:* 2 jilïr irpirinakjamajja* Diosan congregacionaparojj sum awatipjjam, jumanakar katuyatätap layku, ukampis jan obligatjamajja, jan ukasti Dios nayraqatan taqe chuyma uk lurapjjam; janirak kunatï jumanakatak walïki ukak thaqer qollqe chuymäpjjamti, antisas taqe chuym yanaptʼañ munirïpjjam; 3 janirak Diosan herenciaparojj munañanakamaruk apnaqapjjamti, jan ukasti congregacionatakejj yateqaskayäpjjam. 4 Ukhamatwa kunapachatejj jilïr awatirejj uñstankani ukhajja, jumanakajj jan tukuskiri kʼajkir corona katoqapjjäta.\n5 Ukhamarak waynanakajj jilïrinakar* istʼapjjam. Taqenisa maynit maynikam humilde chuymampi uñjasipjjam. Jachʼa jachʼa tukuñarojj Diosajj uñisiwa, humilde chuymaninakatjja jupajj wal khuyapayasi.*\n6 Ukhamajj Diosan wali chʼamani amparapankkasinjja, jiskʼar tukupjjam, ukhamatwa jupajj horasapar jachʼar aptapjjätam. 7 Ukañkamajj taqe llakinakam jupan amparapar katuyapjjam, jupajj kunatï jumanakar pasapktam ukanakat wal llakisi. 8 Wali amuyumpipun sarnaqapjjam, amuyasipjjarakim.* Jumanakar uñisir Diablojja,* mä leonar uñtataw warartʼasis muyuski, maynir manqʼantañwa thaqaskaraki.* 9 Jumanakajja Diosar confiyañanjja* suma saytʼatäpjjam, Diablo* contras saytʼasipjjarakim. Jumanakajj yatipjjaraktawa, tʼaqesipktas uka pachpa tʼaqesiñanakwa jilatanakamajj* aka oraqen aguantasipkaraki. 10 Wali khuyapayasir* Diosajja, mä arunjja Cristomp mayakïpjjañamataki jawsapktam uka Diosajja, mä jukʼa tiempo tʼaqesipjjatam qhepatjja jumanakar wakichañ tukuyjjaniwa. Jupajj sum saytʼayapjjätam, chʼamaniruw tukuyapjjarakïtam, suma cimientjjaruw uttʼayapjjarakïtam. 11 Jupajj wiñayatak chʼamanïpan. Amén.*\n12 Diosat jan jitheqtiri Silvano* jilatan yanaptʼapampiw aka cartjja mä qhawqha arunakamp jumanakar qellqanta, ukhamat jumanakar chʼamañchtʼañataki ukhamaraki Diosajj cheqpachapuni wali khuyapayasiñampi* jumanakar uñjaskatap yatiyañataki. Jumanakajj janipun jachʼa khuyapayasiñapat jitheqtapjjamti. 13 Babiloniankir congregacionaw* aruntanipjjtam, jupajj jumanakjam ajllitarakiwa. Marcos jilatas aruntanipjjaraktamwa, jupajj wawajäkaspas ukhamawa. 14 Jumanakkamajj munasiñamp jampʼattʼasis aruntasipjjam.\nCristomp mayakïpjjatam laykojj jumanak taypin sumankañajj utjpan.


Kunjamsa yanaptʼa munapki ukanakar yanaptʼsna | Taman yatjjatañataki\nYatiyañataki (congregacionan yatjjatañataki) | Noviembre 2013\n¿Kuna arutsa liytʼäta? Afrikáans Albanés Alemán Amárico Armenio Aymara Azerí Azerí (alfabeto cirílico) Becol Birmano Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Cingalés Coreano Criollo haitiano Croata Danés Efik Endebele Endonga Enzema Eslovaco Esloveno Español Estonio Ewé Finlandés Francés Ga Georgiano Griego Groenlandés Guaraní Hiligaynon Holandés Húngaro Ibo Ilocano Indonesio Inglés Islandés Italiano Japonés Kazajo Kikuyu Kiniaruanda Kirguís Kirundi Kwangalí Kwanyama Letón Lingala Lituano Luo Malayo Malgache Maltés Nepalés Ngäbere (o guaymí) Noruego Oromo Pangasinán Panjabí Polaco Portugués de Brasil Quechua (Ayacucho) Quechua boliviano Rumano Ruso Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sranangtongo Suajili Suati Sueco Tagalo Tahitiano Tai Tigriña Tsonga Tsuana Turco Twi Tártaro Ucraniano Umbundú Uzbeko Vendal Vietnamita Waray-Waray Wolaita Xhosa Yoruba Zulú Árabe\n“MÄ CHHIJLLÄWI qhepatjja, chʼajjwäwinak utjipanwa Jehová Diosan Qhanañchirinakapat waljanejj utanakap jaytawayas sarjjapjjäna. Ukat manqʼasa, qollas pistʼjjänwa ukat jiltʼkäna uksa jilaruw aljapjjäna. Banconakajj llawtʼasjjänwa, cajero automático satäkis ukan janiw qollqes utjjänti” sasaw François jilatajj qhanañchi, jupajj jichhak nayrar sartaski uka markanwa irpir chuymanjam irnaqtʼaski.\nTantachasiñ Utanakan qheparir jilat kullakanakarojja, jankʼakiw Sucursalankirinakajj kunanakatï wakiski ukanaka ukat qollqe apayapjjäna. Chʼajjwir gruponakajj thakin controlanakwa uttʼayapjjäna, ukampis niyakejjay Jehová Diosan Qhanañchirinakapan politicar jan mitisirïpjjatap yatipjjchïnjja, sucursalan autonakap pasayapjjerïnwa.\nFrançois jilatajj saskakiwa: “Mä Tantachasiñ Utar sarasipkayäta ukhajja, jan soldado isinïpki (francotirador) jupanakaw sarapkayäta uka autor fusiltʼanipjjäna, ukat niyapuniw waktʼayapjjetäna. Ukat armantat mä soldador tʼijunir uñjasajj jankʼakiw sucursalar kuttʼawayjjapjjta. Jan jiwapjjatajat Jehová Diosarojj wal yuspärapjjta. Uka Tantachasiñ Utan 130 jilat kullakanak jarkʼaqasipkäna ukanakajj qhepürojj qhespipjjarakïnwa. Ukat yaqhepajj sucursalaruw purinipjjäna, ukanwa ajay toqeta ukat kunantï yanaptʼañajj wakiskäna ukanakamp jan walinak pasañapkam yanaptʼapjjayäta”.\n“Qhepatjja, sucursalajj uka markankir jilat kullakanakan walja cartanakapwa katoqapjjäna, ukan taqe chuymaw yuspärapjjäna. Uka jilat kullakanakajja, yaqha cheqankir jilat kullakanakan yanaptʼap uñjasajj jukʼampiw Jehová Diosar confiyapjjäna”.\nAka Oraqen jan waltʼäwinakapampi jan ukajj jaqenakamp jan waltʼayat uñjastan ukhajja, “waliki, janjjatasim, manqʼasirakim” sasakejj janiw yanaptʼa munapki ukanakarojj sisktanti (Sant. 2:15, 16). Jan ukajj Jesusan nayrïr arkirinakapjamarakiw yanaptʼasiñatak chʼamachastanjja. Jupanakajj machʼa tiempo jakʼachasinitap amuyasajja, “amtapjjän[wa] mä yanap apayañatak Judeankir jilatanakaru, kunjämatejj sapa mayni jupanakan utjkän ukhamarjama” (Hech. 11:28-30).\nDiosan servirinakapajja, yanaptʼatäñ munapki ukanakarojj jankʼakiw yänak toqet yanaptʼtanjja. Ukampis jaqenakajj ajay toqet yanaptʼatäñ munapjje (Mat. 5:3). Jaqenakar arkirijar tukuyapjjam sasaw Jesusajj satayna ukhamat arkirinakapar yatiyañajj wali askïtap amuyapjjañapataki ukat ukarjam lurapjjañapataki (Mat. 28:19, 20). Ukatakejj sapa mayniw tiempsa, chʼamsa ukat qollqsa apstʼastanjja. Diosan markapjamajja, yanaptʼañatak qollqe irantaski ukajj khitinakatï yanap munapki ukanakar yanaptʼañatakiwa. Ukampis Diosan Reinopata ukat suma yatiyäwit jukʼamp yatiyasiñapatakiw irtasi. Ukhamatwa Diosaru ukat jaqe masisar munasitas uñachtʼaytanjja (Mat. 22:37-39).\nJehová Diosan Qhanañchirinakaparu oraqpachan yatiyasiñapatak yanaptʼirinakajj kuntï churapki ukanakat janiw pächasipjjañapäkiti, kunattejj wali askirjamaw apnaqasiski. Jumajj ¿yanaptʼatäñ munapki uka jilat kullakanakar yanaptʼasmati? ¿Jesusan arkiripar tukupjjañapataki jaqenakar yanaptʼaski uka luräwir yanaptʼañ munasmati? Ukhamächi ukhajja, Biblian aka ewjjtʼaparjamaw lurasma: “Yanaptʼañajj amparamankaskchi ukkhajja, jan ‘Janiw’ siskamti khititejj yanapa maykätam ukarojja” (Pro. 3:27).\nKUNJAMANAKATSA ORAQPACHAN YATIYASISKAKIÑAPATAK YANAPTʼASMA\nJichhürunakanjja, apóstol Pablon tiempopanjamarakiw waljanejj qollqep ‘apaqtʼapjje’ ukat tamanakan “Oraqpachan yatiyasiñapataki” siski uka cajar uchapjje (1 Cor. 16:2). Tamanakajj sapa phajjsiw uka qollqjja markapan yatiyasiskakiñapatak sarayki uka sucursalar apayapjje. Yanaptʼañtï munstajja, Jehová Diosan Qhanañchirinakapan sucursalapajj markaman utjki ukaruw cheqak apayarakisma. Kuna sutimpis uñtʼatäpjje uk sum yatjjatañatakejj kawkïr sucursalatï markaman yatiyasiñapatak sarayki ukankirinakampiw parlañama. Direccionapjja, www.jw.org cheqanwa Internetan jikjjatäta. Akhamanakatwa yanaptʼarakisma:\nJAN KUNS MAYISA CHURAÑA\nQollqe, joyanaka, jan ukajj yaqha suma yänakwa churasma.\nJaniw kuns maykäti sasin mä cartan qhanañchtʼasaw apayañama.\nMÄ AMTAMPI CHURAÑA\nQollqwa churasma ukat wakiskani ukhajj kuttʼayasirakismawa.\nUk churkasajja, wakiskani ukhajj kuttʼayapjjetätaw sasin mä cartan qhanañchtʼañama.\nSUM AMUYTʼASISAW CHURASIÑAPA\nDiosan Reinopat oraqpachan yatiyasiñapatakejja, janiw qollqe ukat valoran yänaka churasak yanaptʼksnati, jan ukasti yaqha toqenakatsa yanaptʼaraksnawa. Uk jichhajj uñjañäni. Ukanakat kawkïrimpiy yanaptʼañ munsta uk janïr lurkasajja, markaman utjki uka sucursalankirinakampiw nayraqat parltʼañama. Markanakanjja leyinakasa ukat impuestonakas janiw kikpäkiti, ukatwa sum amuytʼasiñatakejj uka toqet yatjjattʼatanakampi yanaptʼayasiñama.\nSeguronaka. Jubilasitamat qollqsa ukat seguro de vida satäkis uksa Jehová Diosan Qhanañchirinakapan sucursalaparuw katuyjjasma.\nBancor qollq imasitama. Bancor qollq imasitanaksa, qollqe imasit certificadsa ukat jubilasiñat qollqsa fideicomiso ukaruw uchasispa, jan ukajj Jehová Diosan Qhanañchirinakapan sucursalaparuw banconakatak leyejj utjki ukarjama churasispa, ukhamat churirejj jiwjjaspa ukhajj uka qollqe irtjjapjjañapataki.\nAccionanakampi bononakampi. Ukanakjja, Jehová Diosan Qhanañchirinakapan sucursalaparuw jan kun mayisak churasma, jan ukajj uka sutjjaruw mä contrato lurasma, ukhamata churirejj jiwjjaspa ukhajj uka qollqe irtjjapjjañapataki.\nUtanaka ukat oraqenaka. Aljañjamäki uka utanaksa ukat oraqenaksa Jehová Diosan Qhanañchirinakapan sucursalaparuw jan kun mayis churasispa, jan ukajj churiritï uka utan utjaschejja, jiwañkam ukan utjasiñatak mayirakispawa.\nQollq churasajj mä renta mayirakisma. Mä amtar purisaw qollqsa jan ukajj títulos valores satäkis ukanaksa Jehová Diosan Qhanañchirinakapan sucursalapar churasispa, ukatsti khititï churki jan ukajj renta katoqañataki ajllitäki ukajja, jiwañkamaw maran mä kuti renta katoqe. Ukham churasajj impuesto pagañats iraqtʼatäspawa.\nTestamentonaka ukat fideicomisonaka. Utanaksa, oraqenaksa jan ukajj qollqsa, notario nayraqatanwa mä testamento Jehová Diosan Qhanañchirinakapan sucursalapar churasispa, jan ukajj fideicomiso contratsa uka sutjjaruw jupanakan katoqañapatak jaytasirakispa. Ukham lurasajja impuesto pagañatsa iraqtʼatarakïspawa.\n“Sum amuytʼasisaw churasiñapa” siski ukarjamajja, kun churañatakis maynejj sum amuytʼasiñapa. Jehová Diosan Qhanañchirinakapajj oraqpachan yatiyasipki ukar yanaptʼañ munirinakatakejja, Donaciones planificadas para favorecer el servicio del Reino en todo el mundo sat folletow wakichasi, uka folletojj español ukat inglés arut utji. Ukat jichhasa jan ukajj jutïrinsa kunjamanakatsa qollqsa jan ukajj yänaksa churasispa ukaw uka folleton qhanañchasi. Kunanaktï ukan qhanañchki ukajj inas jan ukhamapunïkchiniti, kunattejj sapa markanwa leyinakasa ukat impuestonakasa mayjajja. Uka folleto liytʼasajja, uka toqet yatjjattʼatanakaruw jisktʼasiñama. Ukhamanakatwa waljanejj Diosar yupaychañataki ukat kuna jan waltʼäwinakas utjki uka luräwinakan yaqhanakar yanaptʼasiñapatak churapjjaraki, ukat ukham churasajj kuna impuestonakatï pagañäki uksa iraqtʼatäpjjarakiwa. Uka folletotï markaman utjchejja, tamamankir secretario jilataruw mayisma.\nUka toqet jukʼampi yatiñ munstajja, Oficina de Donaciones Planificadas satäkis ukaruw qellqtʼasma, jan ukajj jawstʼasma, direccionapajj akjjar qellqtʼatäskiwa, jan ukajj kawkïr sucursalatï markaman yatiyasiñapatak sarayki ukankirinakaruw jawstʼarakisma.\n‘Oración jan jaytas lurapjjam’\n¿Kunjamsa Jehová Diosar suytʼaskaksna?\nSARNAQÄWI ¡Diosar serviñajj qolläkaspas ukhamawa!\nPaqallqo awatirinaka, kimsaqallqo wali aytat jaqenaka: ¿kun sañs muni?\nAwatirinaka, jachʼa awatirinakat yateqasipjjam\n¿KUNANAKAS IMATÄSKI? ‘Mä tortugjamaw caparazonamp sarnaqayäta’\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Noviembre 2013\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Noviembre 2013\nYATIYAÑATAKI (CONGREGACIONAN YATJJATAÑATAKI) Noviembre 2013


Isaías 6 - Holy Bible [Aymara Bible 1997] - (Isa 6)\nNinjam c'ajquir angelanacaraquiw jupa patancapjjänjja. Sapa mayniraquiw ucanacajj sojjta chhekhancamäpjjänjja. Pä chhekhampisti ajanupwa imantapjjänjja, payampisti, cayunacapraqui; payampisti jalnakapjjaraquïnwa.\nMaynit maynicamaraquiwa parlasipjjäna: “Kollana, Kollana, Kollanawa take ch'amani Tatitojja; take aca orakesti jupan jach'a cancañapampi phokhantatawa” sasa.\nUca arunac ist'asasti, templon puncunacapajj qhathatipjjänwa, templosti jek'empi phokhantataraquïnwa.\nNayasti saraquïyätwa: “¡Ay, cunaquïcan nayataquejja, jichhajj jiwapunchëjjaya! Nayrajjampiw take ch'amani Tatitu Reyerojj uñjta, nayasti jucharar jakëstjjaya jucha parliriraqui, jucha parliri marca taypinrac jacaractsa” sasa.\nUcapachawa uca mayni ninjam c'ajquir angelajj nayan ucar jalani. Mä tenazampiraquiw apjjäsiscäna altarat aptanit mä nina sanc'a,\nJupasti saraquituwa: “Saram, ucatsti aca marcarojj aqham saraquim: ‘Ist'apcanisa, janiw amuyt'apcaniti, uñjapcanisa, janiw amuyt'apcaniti’ sasa.\nAca marcan amuyupsti chhaktayam, jinchunacapsti llupt'araquim, nayranacapsa ch'okantam, jan uñjapjjañapataqui ni ist'apjjañapataquisa, ni amuyt'apjjañapataquisa, uqhamat jan nayaru cuttanipjjañapataqui, nayas janiraquiw jupanacarojj kollcäti” sasa.\nNayasti jisct'aractwa: —¿Cunapachcamaraquïni ucasti, Tata? —sasa. Jupasti saraquituwa: —Cunapachatejj marcanacajj k'ala t'unjatäni, uca marcanacansti janiraqui mä jakes utjcaniti ucqhacamäniwa. Utanacas jan jakeni uñjasini, pampanacas ch'usa wasarar tucuyata,\nTatitusti jakenacarojj yakha marcaru preso apayaraquini, aca marcasti jan mä jakeniraqui uñjasini.\nInas mä kawkha jakenaca kheparapjjchini, ucanacas tucjataraquïniwa, cunjämatejj mä kokajj qhuchhunucusejja ucatsti tronco sapaquiw kheparjje —sasa. (Ucampis uca troncotjja mä suma kollana aliw ch'ichtanjjani).


Aymar aru | Радоје Домановић\nRadoje Domanović (16 febreruta 1873 – 17 agustuta 1908) Serbia markata qillqiri, yatiyäwiri, yatichirirakiwa, jach’a sutini qillqatanakapata.\nRadoje Domanović Ovsište aylluna chika Serbia markana wawachatawa, aylluna yatichiri wawapa ukampinsa sarxatayiri Miloš Domanović, Persida Cukić ukhamaraki, Pavle Cukić wilamasipawa, mä militaranakana p’iqtiri mayïrimpi payïrimpi Serbiana sartasiñapa. Jisk’a llukalla pachana ayllu Jarušice Kragujevac jak’ana jakasirixa, ukana yatiqañapa qalltawixa, jupa Kragujevac yatichawina tukuwixa, ukampinsa Belgrado jach’a yatiñ utana yatiqawixa philusufia ulaqasina, ukana yatiqawixa serbiana arupa nayra serbiamarka kamañapampi.\n1895 marana, Domanović mayïri irnaqawipa qalltawix, yatichiri Pirot ukana, Serbia mayasa aynachana, uraqi jichhaqi Otomano Suyuta qhispisiwixa. Pirot ukana, jupa Jaša Prodanović uñt’asiwitanawa (1867–1948), activistaraki yatichiriraki yanapasina jupan pulitika amuytawinakapa. Ukjana warmiparu uñst’awirakiwa, Natalija Raketić (1875–1939), t’aqhi yatiñ utana yatichiri Sremski Karlovci uraqita purita, Natalija walipuni yanaptawixa thijwa jisk’a jakawipana, kititakiru kimsa wawachawixa.\nPartido Radical del Pueblo upusisiuna mantasina, jupa markamasipi mallku Obrenović uñisiñaru mantaniwixa, akhama 1895 marana Vranje uraqiru purintawixa, ukhamaxa 1896 marana Leskovac uraqiru purintawixa. Domanović ana qillsuña yatiqañapa qalltawix yatichiri urunakapana yatiñ utana, mayïri pankapa qillqata 1895 marana apsuniwixa, qhipata 1898 mayïri uñt’ata gobierno kutipasina, warmipampi jupampi khitarpayasiwixa, ukhama Domanović wilamasinakampi Belgrado markaru sarxatawixa.\nBelgrado uraqiru purisina qillqiri irnaqawiru qalltaniwixa yaqha qillqirinakampi sapa simana jisk’a pankanaka “Warawara” sutichata yaqharaki “Eco” sutichayata pulitiku uñthapisita. Uka pacha satirico (jununtaña qillqawi) pankanakapa qillqaña qallantawixa “Saxra” ukhampacha “Chuyma ch’allxtayanaka quipaqayaña” satata. Radoje uñst’ata jilantawixa qillqasina “P’iqinchiri” pankaxa (1901) ukxamarusa „Llunkumarka“ (1902), aka pankana jan axsarampi qillqanuwixa k’arinaka puraparu ajanuninakaru markachirinakata.\nGolpe de estado qhipata Aleksandar Obrenović jaqsuñata 1903 marana, walipuni uñst’ata, Domanović katuqawixa Ministro de Educacionataki, machaqa markachiri Alemania markaru yatichsuwisiñataki marpacha khitanuwixa, Munich uraqiru. Serbia markaru kutintaxatasina, Radoje llakita tumpasiwixa markachawi niya kikipakiskanatawa. Ukhamaxa qalltawixa apsuri jupankiri Jisk’a pankapa sapa simanana „Stradija“ (Llunkumarka) sutichayata, ukana qallantawirakiwa k’umiña uka aynacht’awi machaqa markachirinakata, ukampinsa aka qillqawinaka janiw nayrïri ukhama uñst’ataru purintawixa.\nRadoje Domanović 1908 marana llump’aqa 17 chika aruna ch’axtani chhaqhawixa, 35 phuqhata marampi, walja maranakampi tuberculusis ukahmarusa neomonia usumpi sarnakasina. Amay imatatawa Belgrado nuevo cementerio. Qhipïri qillqawinakapa Nayrïri Jach’a awqasiña chhaqhawixa. Wakisiri ch’amampi janiw atipasiwix fuerzas reaccionarianakampi ch’khipuniwa, jupan sutipa wali uñkatatawa aski qillqiri Serbia markana siglo XX qallasina.\nRadoje Domanović wali sutiyata panakanakapa akanakawa:\nChuyma ch’allxtayanaka quipaqayaña, 1898\nJiwata umapacha, 1902\nMarko mallku Serbia markata jaqinakana payiri kutiwa, 1901\nMä amuytawi Serbia markata turuta, 1902\nProyecto “Radoje Domanović” jakayataskiwa tata Vladimir Živanović yanasapampi, jupaxa ingeniero de calidad mistutawa ukhamarusa chuyma qhanartayata ullirirakiwa, ch’amachasisina atamiriru qillqata phuqhata pankanaka Serbia markata qillqiri Radoje Domanović uñachayañataki, iyaw sakiña taqpacha markanakaru ullirinakaxaru aka uriginala jaqukipatanaka pankanakampi. Akapachana Proyectotaki jichhapuniwa apsutawa aka jaqukipatanaka pankanaka:\nP’iqinchiri (1–2–3), 1901.\nMä amuytawi serbia markata turuta, 1902.\n“Radoje Domanović” Proyectotaki Jeannine Alcon aymara aruru jaqukipiri jaqukipatawa.


Oseas 11 - Holy Bible [Aymara Bible 1997] - (Ose 11)\n11:1 11:2 11:3 11:4 11:5 11:6 11:7 11:8 11:9 11:10 11:11 11:12\n“Israel marcarustijj wawacän ucqhajj nayajj munasiyätwa; jupajj wawajjänwa, ucatsti Egiptot jawsaracta.\nUcampis cunapachatejj nayajj juc'ampi jupar jawsayät ucqhajja, juc'ampiraquiw jupajj nayatjja jayarst'awayi. Marcajjasti c'ari diosanacaruquiw sacrificionac loktasïnjja, yakha diosanacaruquiraquiw incienso nact'ayasïnjja.\nUcampis nayaw Efraín marcarojj irpnakäyäta, uqhamarac sarnakañsa yaticharaquïyätwa; ucampis jupanacajj janiw amuyasipcänti nayan jupanacar uñjascatajja.\nSuma koña chuymampi, munasiñampiwa lasumpjama nayarojj apcatasta; ajanojjaruraquiw apcatt'asta, ñuñuyañ wawanacäcaspas uqhama; jupanacar mank'ayañataquis waquichasiractwa,\nucampis jupanacajj janiw nayar cuttaniñjja munapcänti. Ucatpï jichhajj wasitat Egiptor cuttapjjanejja, Asiriaraquiw jupanacarojj apnakani.\nMarcanacapasti espadan tucjataraquïniwa, sayt'asiñ perkanacapasti tucjataraquïniwa, jupanacan pachpa amtatanacap laycu.\nUqhampachas marcajjajj nayat jayancañjja munascaquiwa; arnakasisipcaraquiwa, ucampis janiw qhitis jupanacan arnakasitapjja ist'quiti.\n“¿Cunjämarac apanuct'asïmasti, Efraín? ¿Cunjämarac jaytanucümasti, Israel? ¿Adma marca tucjctjja uqhamti tucjaraquirisma, jan ucajj Zeboimarojj cuntejj lurcta uqhamraccha luririsma? ¡Chuymajjaw ch'alljjtitu, jumataquisti qhuyapayasiñan phokt'ataraquïtwa!\nJaniw colerampi atipayascäti, janiraquiw Efrainarus tucjcäti; nayasti Diosätwa, janiw jakëcti uca laycu. Nayajj jumanac taypin utjasiri Kollana Diosätwa, janiraquiw jumar tucjiri jutcti.”\nJupanacasti Tatituruw arcapjjani, jupasti mä leonjamaw warariraquini. Warariniwa, ucatsti jupanquirinacajj qhathatt'asisaw inti jalanta toket jutjjapjjani.\n“Egiptotsti jamach'inacjamaw qhathatisisa jutjjapjjani; Asiriatsti palomanacjamaraquiw jutjjapjjani; ucatsti wasitatwa utanacapanjja utjasiyjjä. Ucsti, naya Tatituw arsta.\n“Efrainajj c'arimpiw muyuntitu; Israel marcasti sallkjañampiraqui. Judästi Diosatjja jithekjjaraquiwa, jichhasti yakha diosanacaruw take chuyma arcaraqui.”\nOseas 1 / Ose 1\nOseas 2 / Ose 2\nOseas 3 / Ose 3\nOseas 4 / Ose 4\nOseas 5 / Ose 5\nOseas 6 / Ose 6\nOseas 7 / Ose 7\nOseas 8 / Ose 8\nOseas 9 / Ose 9\nOseas 10 / Ose 10\nOseas 11 / Ose 11\nOseas 12 / Ose 12\nOseas 13 / Ose 13\nOseas 14 / Ose 14


Tarix :2021-01-28Hits :8652\n1. Ukampirus jan walt’awix jach’a uñt’atawa, ukhamakipanx jach’a ukhamarak yanapt’añataki.\nJilpachax jan walt’awinak luratawa. Ukhamarakiw uñjasi. Ukampirus janirakiw utjkiti. Ukampirus jan walt’awinak utjkiti.\n2. ukhamarakiw metal materiales ukamp lurata. Ukampirus jan walt’awinakax jan walt’ayata.\nUkampirus metales ukanakax janiw utjkiti. Akax juk’ampirus yanapt’añatakix apnaqasispawa. Ukampirusa, instalación ukat apnaqañatakix janiw jan walt’aykiti.\nUkampirusa, metal materiales ukanakax acid ukat alkali ukaruw puripxi, ukhamakipanx janiw acid ukat alkali ukarux utji.\nNayraqatax:Kunjamakitix architectural uksanx\nJutïr :Uka jan walt'äwinak utt'ayata.\nEscalla mesh Curtain con unique textura ukat Brigh Surface ukampiw\nQullqt'äwixWalja ch’axwawinakaw utji. Ukax yaqha ch’amancht’asiwayi. Ukakipkarakiw uñt'ayasi, ukhamarakiw k'añaskunakax metal mesh ukham sutimp uñt'atawa. Ukhamarakiw uñacht’ayaspa. Ukampirus jan walt...\nUka jan walt'äwinak uñt'u\nCharacteristica de markanMetal uñt'ayata.:1. Aluminio, brassa, copper ukhamarak yaqha qhipanakaw utji. Ukat jikxatasi, metal qhananakax walja saminakaw chhijllañataki. Uka ch’axwawix ch’uxña q’ala ukh...\nUka jan walt'äwinak utt'ayata.\nPerformansQhananakax metalian:(1) Uka pilikula ukhamawa, jisk’a ukhamarak soft’awinak uñt’atawa, juk’ampirus juk’ampirus uñjasi. Du ukat juk'amp mayacht'atawa.(2) Uka manqhanx k’añaskunakampiw utji.(3...


Oseas 1 - Holy Bible [Aymara Bible 1997] - (Ose 1)\nTatitu Diosajj aca arunacwa Beerin Oseas yokaparu parläna, Uzías, Jotam, Acaz uqhamaraqui Ezequías reyinacan urunacapana; jupanacasti Judá marcan reyinacapänwa; Joás chachan Jeroboam yokapasti Israel marcan reyiparaquïnwa.\nTatitojj aqhamwa kalltäna cuntejj Oseas toke sañ muncän uca arunacjja: “Israel marcajj yakhampiw sarnakjje nayar apanucusajja. Uqhamarac jichhajj jumajj saram ucatsti yakha chachanacampi sarnaker warmi catusim, jupampisti wawanacanïpjjaraquim; uqhamatwa uca wawanacajj yakha chachanacampi sarnaker warmin wawanacapäpjjani”.\nOseasasti sarasinjja Gomer sat warmi irptasi, jupasti Diblaiman phuchapänwa. Usur jakeptasinsti mä yokall wawa wawachasïna.\nUcatsti Tatitojj Oseasarojj sänwa: “Uca yokall wawarojj Jezreel sas suticham, nayasti acat mä juc'a urunacarojj Jehú reyin wawanacaparojj mutuyäwa, Jezreel chekana jakenacar jiwarayapjjatapata, Israel marcansti janiw juc'ampi reyinacajj utjcjjaniti.\nUca urunwa nayajj Jezreel vallena Israel marcan ejercitopan ch'amapjja k'al t'unjä.”\nGomer warmisti wasitatwa usur jakeptaraquiqui, ucatsti mä imill wawa wawachasiraqui. Tatitojj Oseasarojj sänwa: “Jichhajj uca imill wawarojj Lo-ruhama sas suticham, nayasti janiw juc'amp qhuyapt'aycjjäti Israel marcarojja uca laycu. Janiraquiw perdoncäsa.\nUcampisa, Judá marcatjja qhuyapt'ayasïwa, naya quipca, Tatitu Diosaparaquiw khespiyä. Janiw guerrampiti khespiycäjja; jan ucasti, jan armampi, jan espadampi, jan caballeriampiquiw khespiyäjja.”\nLo-ruhamaru ñuñut t'akakjjasinsti, Gomer warmejj wasitatwa usur jakeptaraquiqui, ucatsti mä yokall wawa wawachasi.\nTatitojj Oseasarojj sänwa: “Uca yokall wawarojj Lo-ami sas suticham, jumanacajj janiw nayan marcajjäjjapjjtati, janiraquiw nayas jumanacan Diosamäcjjtti uca laycu.”\nMä urojj israelita jakenacajj jach'a kota iramanquir ch'alljamäpjjaniwa, janiraquiw qhitis jact'añataqui ch'amanïcaniti: “Jumanacajj janiw nayan marcajjäjjapjjtati” siscamayasti, Diosajj jupanacarojj saniwa: “Jumanacajj jacquir Diosan wawanacapäpjjtawa” sasa.\nUcapachawa Israel marcanquir jakenacampi, Judá marcanquir jakenacampejj mayacht'asjjapjjani, ucatsti mä sapa jilïriruwa utt'ayasjjapjjani, take toketsti Jerusalén marcarcamaraquiw cuttanjjapjjani. ¡Jezreelan urupasti wali jach'apunïniwa!


Nehemías 6 - Holy Bible [Aymara Bible 1997] - (Neh 6)\nCunapachatï yatipjjäna Sanbalat, Tobías, Gesem sat árabe chachampi, uqhamarac mayni uñisirinacajjampi nayan wasitat perka asquichaña tucuyatajjatjja jan qhitins mantcaya (puncunacapas lugaraparu uscuñas utjcchïna ucqhasa),\nmä yatiyäwi apayanipjjetäna Sanbalat, uqhamarac Gesem sat chachampi nayampi jiquisiñataqui Ono sat vallena mä cawqha jisc'a marcansa. Ucampisa jupanacajja amtasipcänwa nayaru ñankha lurañataqui.\nUcatsti nayajj yatiyirinacwa qhitta aqham arunacampi: “Nayajj jan inact'asawa mä jach'a lurañana lurascta, ucatsti janiw sarirjamäcti, uqhamarusa lurañajja sayantjjaspawa nayatejj jumanacaru uñjiri sarirista ucqhajja” sasa.\nPusi cutiw uca quipca arunacampi qhitanipjjetu, nayasti jupanacarojj uca pachpaquiracwa saracta.\nUcatsti Sanbalat sat chachajj pheska cutinsti maynïri uywatapa tokewa mä jist'arata carta apayanitu,\naqham sasa: “Arunacajja yakha marcanacanjja yatisiwa, uqhamaraquiw Gesem sat chachas saraqui jupampi judionacampejj sayt'asiñataqui waquichasipcatama, ucataraqui marcan perkapsa wasitat asquichasipcatama. Aca arunaca ist'asqui ucarjamajja, jumaw jupanacan reyipäyätajja,\njumajj utt'ayjjatätawa profetanaca jumaru Jerusalén marcjjaru reyit utt'ayañapataqui, ucatsti sapjjañapataqui ‘Judá orakejja reyinëjjewa’ sasa. Jaken arunacapatjja ist'asispawa Artajerjes reyicama, uqhamasti jutamaya parlt'asiñäni purapata” sasa.\nNayajj ucjjarojj yatiyäwjja apayaractwa, aqham sasa: “Janiw uca arunacajj cunas utjquiti, jan ucasti juman amuyt'amaquiwa” sasa.\nJupanacasti nanacarojj sustjañwa munapjjetäna nanacar mayjt'ayaña amuyasina, uqhamata lurañanaca apanucusin jan tucuyañanacajjataqui; ucampis nayajj juc'ampwa ch'amachäyäta.\nUcatsti sartwa Semaíasan utaparu jupasti Delaían yokapa, uqhamaraqui Mehetabel sat chachan allchhiparaqui. Semaías sat chachasti utaparuwa jist'antasinïna, ucatsti situwa: —Diosan temploparu tantachasiñäni, kollana uta mankheru, ucatsti puncunaca jist'antasiñäni, jichha arumawa jumar jiwayiri jutañ amtapjje —sasa.\nNayasti juparojj sistwa: —Nayjam chachanacajj janiw jaltapquiti, janiraquiw templorusa imantasipquiti jacañapa khespiyasiñataquejja. Nayajj janipuniw imantasquiristti —sasa.\nUcjjarojj nayajj amuyasïyätwa jupajj jan Dios toketa parlatapa, jan ucasti take ucanacjja nayjjatwa parlascäna, Sanbalat chachasa, uqhamarac Tobías sat chachasa jupar kollke chilltapjjatap laycu.\nNayar ajjsarayañataquisa, jucha lurañajjataquisa kollkwa churapjjäna, uqhamata nayar jan walita uñt'ayañataqui, uqhamaraqui nayaru jisc'achayañataquisa.\n“¡Nayan Diosajja, amtasimaya cuntï Sanbalat, uqhamarac Tobías sat chachasa lurapqui ucanacata! ¡Janirac armasimti Noadías sat profetisa warmitsa, ni mayni profetanacatsa, nayar sustjaña munapquitäna ucanacatsa!”\nPerkasti tucuyatäjjänwa pä tunca pheskan uru sarakataru, Elul sat phajjsina, uca luräwinsti pheska tunca payan urunacanwa tucuyatäna.\nCunapachatï uñisirinacajjasa, uqhamarac nanac muytancqui uca marcanacajj yatipjjäna ucqhajj walwa ajjsarayasipjjäna, ucatsti jupanacajj amuyasipjjänwa jach'achasiñanacapajj aynacht'atätapa, ucatjja amuyjjapjjänwa aca luräwejja Diosan yanapapampi tucuyasitapa.\nUca urunacansti walja cartanaca apayasipjjäna Tobías sat chachampi Judá orakenquir jilïri jakenacampejja,\nwalja Judá jakenacawa Tobiasampïñataqui juramento lurapjjäna, jupasti Secaniasan tollkapätap laycu, Secaniasajj Ara chachan yokapänwa, uqhamaraqui Johanán sat yokapajj casarasïnwa Mesulaman phuchapampi, uca laycu, Mesulamasti Berequiasan yokaparaquïnwa.\nUcatwa nayan nayrakatajjana suma jupat parlapjjäna, ucatsti yatiyapjjaraquïnwa cuntï siscäyäta ucanaca. Tobiasasti cartjja apayaniraquitänwa nayar sustjañataqui.


2 Pedro 3 - Holy Bible [Aymara Bible 1997] - (2Ped 3)\nMunat jilatanaca, acajj payïri cartwa kellkanipjjsma, paypach carta apayanipcsma ucanacanjja ewjjanac toke walwa amuyt'ayañ munapjjsma.\nAmtasipjjam cuntejj nayra kollan profetanacajj Tatitun arunacap tokejj parlapcäna ucanacatjja, uca arunacasti jichhürojj apostolonac tokew jumanacarojj yatichatäjje.\nNayrakatajj ac amuyt'asipjjam: Khepa urunacanjja Tatitun yänacapat phiscasiri jakenacaw sartapjjani, jan wali amtatanacaparjamaraquiw sarnakapjjani,\nucatsti jisct'apjjaraquiniwa: “¿Cawquirac Criston ‘Jutäw’ satapasti? Awquinacasas jiwarawayjjewa, take cunas pachpaquïscaraquisä, aca orakes utjquis ucqhatpacha” sasa.\nJupanacajj janiw amuyt'asiñ munapquiti, alajjpachajj nayratpacha utjascatapapuni, uqhamarac aca orakes Dios quipcana umat apsutätapa, umïpanracwa jichhas utjasqui.\nUcatsti uca orakejja uma juiciompi t'unjatäjjaraquïnwa.\nJichhasti aca orakempi alajjpachampisti ninampi t'unjataraquïniwa, Diosan arunacaparjama, ucatac imatäscaraquiwa. Uca ninawa k'al naqhantani taripäwi urunjja, cunapachatï jan wali jakenacajj tucjatäcani ucapacha.\nUcampis Tatitun jutañap urojja acatjamatwa jutani, lunthatar uñtata. Alajjpachanacasti mä jach'a ajjsarcañ warariñanacampiw t'unthaptani, cunanacatejj alajjpachan utjqui ucanacasti ninampi tucjatäniwa, orakensti, cunanacapatejj utjqui ucanacämppacha, Diosan taripäwipar catuyataw kheparani.\nTake cunas uqham tucjaschini ucajja, jumanacajj ¡cunja Tatit chuymas jupar wali catuyasita jacapjjañamajja!\nTatitun jutañap ursti suyt'apjjam, janc'aquïñapa munasa. Uca urojj alajjpachajj ninampi naqhantatäniwa, take cunas ninampiraquiw umatatatäni.\nUcampis jiwasajj arsutaparjamaw suyt'asctan mä machak orake, mä machak alajjpachampi, cuntejj Diosajj: “Churapjjämaw” sisquistu uca. Ucansti take cunasa chekapapunïniwa.\nUcatpï munat jilatanaca, acanac suyt'casajja take cunsa ascpun lurapjjam, uqhamata Diosajj jumanacar sumana jicjjatañapataqui, jan juchani ni cuna k'añunsa.\nAmuyasipjjaraquim, Jesucristo Tatitusti suma chuymapampi suyt'asqui ucajj jiwasan khespiyasiñasataquïtapa. Uqhamaracwa Pablo jilatasas jumanacarojj kellkt'anipjjtamjja Diosan amuyt'ayataparjama.\nTake cartanacapanwa aca tokenacatjja parlapjjäyätamjja, yakhepanacajj jan amuyt'añjamäcchi ucasa. Jan amuyt'ani pisi iyawsañan jakenacasti uca arunacjja maysaruw k'ewipjjaraqui jupanacan amuyunacaparjama, jupanacpach ucanacampi t'unjatäñataqui.\nUcampis khespiyiri Tatit Jesucristosar uñt'apjjam, munasiñapanraqui jiltapjjam. ¡Jupasti jach'achatäpan jichhas, wiñayataqui! Uqhamäpan.